
Jim Hepple, Presidente y CEO di AHATA 

Completamente di 
acuerdo cu Minister 
Otmar Oduber cu 
hunto mester re- 
dirigi mercadeo pa 
haya e turista di 
high-class 


E PRESIDENTE y CEO di AHATA, Jim 
Hepple tin tur comprension pa Minister Otmar 
Oduber, kende ta kere cu mester cuminsa na 
cambia e direccion pa atrae mas turista di clase. 
Pa logra esaki, nos mester traha hunto. 

E ta un problema den comun, esta pa ATA como 
AHATA, pa loke ta destinacion y hotelnan. 

P.e. pa loke ta turista Venezolano, si mira p.e. 
5 aña pasa so, un 30% di e turista Venezolano 
tabata keda den un cas priva, apartamento of 
den un condo. 


Aña pasa esta na 2015, ta 80% 
di e turista Venezolano cu 
ta bin Aruba no ta keda den 
un hotel mas, pero den otro 
acomodacion. 

Cu esaki por ilustra cu e 
turista Venezolano, cu tabata 
hospeda den un hotel of den 
un timeshare, no ta haci uso 
di e acomodacionnan aki mas, 
segun Jim Hepple. Y maske cu 
tin aumento den otro mercado di 
turismo, pero nan tambe a haci e 
switch, esta nan tambe a cuminsa 
keda den otro acomodacion cu 
tin na Aruba. 

Kier men, no ta Venezolano so 
a haci e cambio aki, pero for di 
diferente mercado turistico. Kier men esaki ta 
un trend nobo cu mester tene cuenta cune, Jim 
Hepple a sigui splica. 

Pesey AHATA ta masha contento pa atende e 
problematica aki hunto cu ATA y cu Minister 
di Turismo y pa dicidi hunto kico pa haci. 
Importante ta, cu ningun di nos no mester 
inventa e wiel di nobo, pasobra na tur parti di 
mundo, e cambio aki ta conoci. 

Sea bo ta na Paris, London of Amsterdam, San 
Francisco, tur e ciudadnan aki ta confronta cu 


e sistema nobo di acomodacion aki, unda mas 
y mas e turista ta prefera di hospeda den un 
otro sitio, cu no ta un hotel. 

Pa hotelnan haya nan clientela, nan lo tin 
cu pone mas enfasis riba nan mercadeo, 
ilustrando pakico ta mihor pa hospeda den 
un hotel. 

Berdad e por ta mas economico pa hospeda 
den un otro forma di acomodacion, pero 
den un hotel, bo ta mas save, mas seguridad 
y tin mihor cuminda di calidad. Un hotel ta 
ofrece mucho mas y ta keda na un hotel pa 
splica e diferencia y asina garantisa di haya 
su clientenan. 

Kedando den cualkier di e otro acomodacionnan, 
nifica cu e turista sea nan mes tin cu cushina 
of bay un restaurant tur anochi, segun Jim 
Hepple, CEO di AHATA. 

Cu tin cliente cu ta busca otro forma di 
acomodacion, no kier men cu turismo ta 
malo na Aruba. P.e. un turista Venezolano, 
hopi biaha no ta bin na beach sin mas, y/of 
haci compras. Pero tin otro motibo y como 
tal ta busca algo mas economico cu un hotel. 
Mester compronde e situacion economico di 
Venezuela tambe. 

Pesey AHATA, ATA y Ministerio di Turismo 
mester re-dirigi nan campaña pa haya otro 
clase di turista, pero sigur di clase. 

Na aña 2013 y awor atrobe den 2016: 

Aeropuerto di 
Aruba a gana 
^^Americas Routes 
Marketing Awards 


## 


Den categoria di aeropuertonan manehando 
menos di 4 miyon pasahero 


“NOS TA masha orguyoso mes 
di anuncia cu atrobe Aeropuerto 
Internacional Reina Beatrix di 
Aruba a bay cu e premio maximo, 
nos a resulta mihor entre un 
lista di otro aeropuertonan den 
e region,” asina Jo-Anne Arends, 
Head of Airline Marketing na 
Aruba Airport Authority a anuncia 
den fin di siman. E ceremonia di 
“Routes Americas 2016” a tuma 
lugar na San Juan, Puerto Rico. 
Esaki t’e unico foro basa riba 
rutanan den aviacion di henter e 
region Americano. E aña aki nan a 


kibra tur record di asistencia den 
tur nan 9 añanan di existencia, cu 
750 participante compara cu 650 
di aña pasa. Aruba tabata nomina 
pa di 10 biaha den e “Routes 
Marketing Awards” den e categoria 
di aeropuertonan cu ta maneha 
menos di 4 miyon pasahero.E 
evento anual “Routes Marketing 
Awards” ta e reconocimento 
mas importante den e industria 
di aviacion internacional. Ta 
instrui aerolineanan pa vota p’e 
organisacionnan cu ta brinda e 
mihor servicionan di mercadeo 


en general, resultadonan 
efectivo, y ta provee 
informacion di data of 
tecnicanan inovativo 
pa mantene rutanan 
existente y desaroya 
rutanan nobo. Aruba 
a resulta e ganador 
absoluto den e segmento 
di Aeropuertonan cu 
ta maneha menos di 4 
miyon pasahero. Na di dos 
lugar a sigui Charleston 
International Airport y e 
Aeropuerto Internacional 
di nos isla ruman Corsou. 
“E reconocimento aki di nos 
partnernan den aviacion 
ta sirbi manera un confirmacion 
di e trabou duro y dedicacion, 
sigurando cu nos ta sosteniendo 
nos aerolineanan y manteniendo 
un relacion sano, sea cu nan ta 
aerolineanan chikito, mediano 
of esnan mas grandi bulando 
distancianan largo”, asina Jo- 
Anne Arends a enfatisa. 

Ta bon pa remarca cu e cuerpo 
di hurado cu a huzga nos 
aeropuerto como e mihor den 
e area aki ta consisti di Adriana 
Hurtado, Director di Planning na 
Avianca, Olga Guizado, Senior 


Planning Analyst na Copa Airlines, 
Chris Kennedy, GM Network 
Planning and Global Partnerschip 
Development na Delta Air Lines y 
Dave Clark, VP Network Planning 
na JetBlue Airways. Algun di e 
mencionnan special cu a haci 
durante di e ceremonia di “Routes 
Americas Marketing Award 2016” 
tabata den e seccionnan di “Fastest 
Growing Routes” y “Fastest 
Growing Markets”. 

Aruba Airport Authority N.V. 
ta felicita su team completo 
y stakeholdernan cu e 
reconocimentonan, y ta gradici 
tur partner internacional y local, 
incluyendo Aruba Tourism 
Authority y Aruba Hotel & 
Tourism Association pa nan 
esfuersonan pa logra un otro aña 
exitoso. Na aña 2015, aeropuerto 
di Aruba a maneha mas di 2.8 
miyon pasahero, cu a ensera un 
crecemento di mas di 14% den 
cantidad di pasahero compara cu 
e aña prome y un crecemento di 
18% den capacidad. 

P’e aña aki, Aruba Airport 
Authority N.V. ta premira di lo 
sigui crece, tanto den cantidad di 
buelo y cantidad di pasahero cu ta 
pasa dor di e terminal. 

Foto saca dia cu Emil ter Horst a keda installa 
como director di parke arikok 


Avenida Milo J.Croes # 118 - A 
Tel: 5883948, Fax: 5883945, 
Dilanti Flora Market na Dakota, 
E-mail: doorhandle@setarnet.aw 

KOZIJN, MADERA MERANTI, 
MIDINAN 63CM TE CU 93CM 
LARGURA 231,5CM 
PA SOLAMENTE Afl.129.50 

MAS BARATA BO NO POR HAÑA 





Sin ainda tin un veredicto 

A pone director 
Parke Arikok riba 
non actief awe tardi 



Tours pa Disney 


Fecha: 30 April 2016 - 7 Mei 2016 


Prijsnan cuminsando for di Awg, 1925,- pa persona 



Yama nos na 582-1992 of pasa serca nos na 
Emmastraat 12 pa mas informacion y resen/a di bo 


AYERA tardi, sin ningun clase di 
anticipacion, Hunta Directiva di Parke 
Arikok a dicidi di pone Director di Parke 
Arikok, Emil ter Horst riba ‘non actief 
per direct’. Tur esaki ayera tardi, ora cu 
ya e director tabata bayendo cas. 

El a ricibi un mail bisando cu e ta riba 
non-actief, pa motibo cu e ta ‘lantando 
e personal” contra di e.o. Greg Peterson, 
kende sigur ningun hende den e parke 
kier mira por lo pronto. 

Awor sikiera por lo menos tin un motibol. 
Emil ter Horst ta lamenta e forma di 
proceder aki. E no ta compronde e 
accion aki, mirando cu falta apenas un 
siman pa Huez dicta sentencia den caso 
di desolvimento di su contracto. 


Manera ta conoci, tin un disputa formal 
di trabao entre e Director y su doño 
di trabou pa cual algun siman pasa a 
cuminsa un caso sumario pa retira e 
Director. 

E veredicto aki ta programa pa dia 1 di 
maart proximo. E director no sa si e lo 
bringa e decision aki ainda, pero a bisa 
cu no tin sentido pa haci tal. 

Emil ter Horst mes no kier bay, e tin 
masha gana di keda traha, y e tin e 
empleadonan su tras tambe. 

E trahadornan lo kier sa kico ter Horst ta 
pensa di haci, prome di bay den accion 
atrobe, pero un biaha mas contra di 
Greg Peterson, kende nan ta wak como 
e malvado di tur e accion aki. 
























Haya MAS cu simplemente interes reduci 

cu hipoteca di RBC! 



Nos team di Account Managers tey pa facilita bo bida y guia bo durante e 
proceso completo di compra, construccion of renobacion di bo cas. 

Aplica awo y ricibi: 

> Interes reduci di 6.95% APR. 

> Bo taxatierapport paga te cu un maximo di Afl. 250 y 

> Chens pa gana Afl.2.500 cash 

Pa mas informacion yama nos RBC Service Line na 588.01.01. 


It’s AUAboutYou 


E interes efectivo despues di campaña ta bira 7.75% APR p.a. | Pa Hipoteca ta obligatorio pa sera 
un Seguro di Candela na nomber di RBC Royal Bank (Aruba) N.V. | Gastonan di Seguro di Candela 
ta basa riba e balor di e cas | Gastonan di administracion ta equivalente na 1.5% di e balor di e 
prestamo cu’n minimo di Afl. 500 | Den caso di cancelacion di e prestamo mester paga un boet di 
4 luna di interes adicional riba e balansa di e prestamo cu’n minimo di Afl. 500 | RBC Royal Bank 
(Aruba) N.V. ta reserva su derecho di aprobacion | Condicionnan general lo keda aplicabel | E 
oferta aki ta valido te cu dia 15 di april 2016. 



Royal Bank 


®/TM Traclemark(s) of Royal Bank of Canada. Used under licence. 


Accidenfe 

na 

altura di 
Siribana, 
debi na 
zela riba 
caminda 


DIADOMINGO anochi 
pa 11.30 riba e caminda 
di Kibaima pa Tanki Flip 
net na altura di Siribana 
Snack Truck un auto 
Susuki Ignes A-44297cu a 
daña na caminda y tabata 
wordo getouw. 

El a laga basta zeta riba 
caminda y un bromer cu 
tabata bin for di pabou 
direccion Rotonde na 
Paradera dado momento 
a perde control riba su 
bromer. Esaki debi cu e 
motociclista a pasa den 
azeta riba caminda. 

E motociclista a pasa den 
un scual y despues cay riba 
caminda. Un auto Hyundia 
Tucson A-27029 cu tabata 
bay direccion di Rotonde 
Tanki Leendert a pasa riba 
e bromer cu ta benta riba 
caminda. 

E motociclista a keda 
levemente herida y e ta 
keha rudia banda drechi. 
Ambulance a bin n’e sitio 
y a trasporte pa hospital. 
E Susuki Ignes no ta tin 
seguro. 



























Minister di Desaroyo Economico di Corsou Eugene Rhuggenaath 

kier cana hunto cu 
Prome Minister Eman pa 
mustra e oportunidadnan 
den Reino Hulandes^^ 


DURANTE e bishita di Minister di Desaroyo 
Economico, sr. Eugéne Rhuggenaath, ahaci na 
Aruba siman pasa, el a expresa no solamente 
un admiracion grandi pa Prome Minister Mike 
Eman, pero tambe e maneho di pais Aruba y 
e liderazgo cu Eman ta tuma riba tereno di 
sostenibilidad. “Nos kier sigui e ehempel di 
Aruba,” e mandatario, a expresa. 

Na prome lugar, e bishita tabata p’e sera conoci 
cu miembronan di Gabinete Mike Eman, 
despues cu el a wordo apunta como Minister 
tres luna pasa. 

Pero tambe a probecha pa papia riba algun 
tema di interes comun, y alabes bishita su 
amigo di algun aña Prome Minister Mike 
Eman. 

Minister Rhuggenaath despues di bishita e 
haf di container nobo na Barcadera, e tabatin 


combersacionnan fructifero cu e.o. Prome 
Minister di Aruba, Mike Eman y Minister Otmar 
Oduber (Minister di Turismo, Transporte, 
Sector Primario y Cultura). 

A palabra cu Minister Otmar Oduber pa 
formula un strategia conhunto cu cual por 
acerca companianan crucero y asina fortifica 
e posicion di negociacion di ambos pais. 

Basa riba e strategia aki ta bay haci un oferta 
conhunto unda ta reparti incentivonan y 
mercadeo (entre Aruba y Corsou) y asina por 
ofrece e companianan crucero un skema di 
biahe mas interesante. Ademas a papia tocante 
posibilidadnan pa extende conexionnan entre 
islanan pa tanto e poblacion local y e turista 
cu tambe kier bishita y conoce e otro islanan. 

”Ta bon nos para hunto, ya cu asina nos ta siña 
di otro y ta mas fuerte para, pa pone e fundeshi 


pa e colaboracion,” e mandatario 
a expresa. 

E combersacion entre Prome 
Minister Mike Eman y 
Minister Rhuggenaath tabata 
principalmente un encuentro 
entre dos conoci di hopi aña. 

Den un ambiente relaha a 
papia riba diferente topico cu 
ta relevante pa ambos pais y cu 
tambe ta conta cu interes personal 
di ambos mandatario. 

A wak entre otro desaroyo 
duradero den cuadro di retonan 
cu Small Island Developing States 
(SIDS) lo topa nan mes cun’é. 

“E parti di sostenibilidad ta algo cu nos ta para 
p’e na Corsou tambe. Nos a caba di aproba un 
plan nacional di desaroyo y den dje ta ancra e 
United Nations Development Goals cu sigur ta 
un tema cu Prome Minister Eman a pusha y a 
hiba liderazgo riba e tereno ey pa Aruba. 
Eynan nos ta mira un area di colaboracion.” 

Y a agrega cu sigur e trabou cu a wordo haci 
na Aruba riba tereno di sostenibilidad ta un 
ehempel cu e kier sigui. 

“Mi ta kere cu tin area cu nos por bin cu mas 
solucion pa nos comunidad si nos coopera 
hunto y den e relacionnan di Reino. Mi kier 
cana hunto cu Prome Minister Eman pa nos 
mustra kico tin na oportunidad den un Reino 
Hulandes.” 

MARTIJN TRADING 

CVRAÇAO 


DESPUES di a realisa e apertura di mini cancha di futbol y parke na Madiki 
y anuncia cu pronto lo cuminsa construi acera y verkeerdrempels den e bario, 
p’e titular di Infrastructura ta importante pa tur hende sa cu e trabou no a 
caba aki. 

Den su palabranan n’e ceremonia di diahuebs ultimo, Minister Benny Sevinger 
a bisa cu Gabinete Mike Eman II ta continua trece facilidadnan di recreacion 
na otro skina di Aruba y e siguiente proyectonan di mini veldnan lo ta na Cura 
Cabai, Bubali y tambe Dakota. 


“Esaki ta importante p’e desaroyo di bario,” e mandatario a bisa. “Nos ta traha 
hunto cu e barionan pa trece solucion.” 

Ademas di Minister Benny Sevinger, coleganan di 
Husticiay Salud tabata presente. Ministernan Dowers 
y Schwengle a papia di e trabou den ekipo cu ta tuma 
lugar den Conseho di Minister ora cu Prome Minister 
Mike Eman ta trece e iniciativanan aki pa dilanti. 
Ideanan manera di e mini cancha di futbol ta haya 
sosten di Ministerio pa loke ta trata trabounan publico, 
facilidadnan di deporte, finanza y tambe siguridad. 


“Sin duda e proyecto aki lo mehora e calidad di bida 
di e bario. Ademas di Polis den Bario muchanan lo 
ta menos riba caya y mas riba veld haciendo cosnan 
saludabel,” asina Minister Sevinger a declara. 

Tabata particularmente un momento special mirando 
cu e ceremonia di apertura a conta cu presencia di 
algun di e grandinan di futbol cu na organisacionnan 
manera Riverplate, Aruba Juniors y RCA. 

Na opinion di e Minister, e hendenan aki a duna nan 
contribucion pa generacionnan por a haci deporte y ta 
spera cu por tin mas ciudadano asina cu ta contribui 
na nos bario y na nos pais. 


Adicionalmente Minister Sevinger a felicita Premier 
Mike Eman pa su empeño den ehecuta proyectonan 
den bario cu ayudo di INFRA-Team, FCCAy su propio 
Ministerio, entre otro. Tambe tabatin un palabra di 
pabien pa contratista p’e excelente trabou haci. 

“Tur esnan envolvi a haci un bon trabou. Mas nos 
traha, mas nos hobennan ta bay haci uzo di dje; mas 
nos ta bay contribui na siguridad, na deporte y na un 
mihor sociedad sano pa nos pais,” asina Minister Benny 
Sevinger a finalisa bisando, pero na mesun momento 
pidiendo un y tur den bario pa haci bon uzo di e veld 
aki, cuid’e ya cu e ta un inversion di nan propio placa 
y a wordo haci cu hopi sodo. 

Su deseo ta di por mira hobennan di tur edad haci uzo 
di dje y grandinan tambe bin sinta combersa, wak e 
bida rond di dje y trece ambiente n’e facilidad. 


It AIL Starts 
With A... 


caba 




Good Food, Good Life 


BáLido tan ten tin na stóke 


Entregá 2 embuLtura di NESCAFÉ CoLombian 
BLend 170g I NafL. 10.00 
Óf 


Entregá e enboLturanan na Martijn Trading 
ItaLie straat 1 na EagLe, entre 1 pm & 4:50 pm 
diaLuna pa diabierna tanten cu tin den stock. 


It all starts with a 

Nescafe 


Minister Benny Sevinger: 

Despues di a construi mini veld di futbol na Bushiri 
y un compleho di recreacion na Madiki, 

Nos ta sigui pa Cura 
Cabai, Bubaii y Dakota 

DE^y^, ^I^B, Serlimar, City Inspector y DOW trahando hurno 

A cuitiinsa un accion di ^^swipO 
di punta pci punta di nos isia 

Den un ésfuerso pa elimina cñaderonan di scingura 


“TA IMPORTANTE pa nos ricibi cooperacion di 
pueblo den e esfuerso aki cu nos ta realisando. Sin e 
sosten di comunidad, ta casi imposibel pa nos combati 
y elimina e sangura cu ta plama Dengue, Chicungunya 
y Zika”, asina Minister dr. Alex Schwengle a duna di 
conoce. 

Den fin di siman un cantidad di departamentonan di 
Gobierno, manera ta Departamento di Salud Publico, 
Gele Koorts en Muskieten Bestrijding, Serlimar, 
City Inspector y DOW a uni esfuersonan pa cuminsa 
un “swipe actie” for di punta pa punta di nos isla. 
A cuminsa na Noord cu intencion di termina den 
algun siman na e siguiente punta di nos isla, esta San 
Nicolas. 

Nan trabou primordial ta pa bishita tur cas, check pa 
criaderonan, elimina esunnan existente y preveni pa 
tin criadero dor di tene e luga limpi, bay cu autonan 
bieu bandona, artefactonan electronico benta den 
mondi y asina por sigui menciona. DOW a pone como 
9 trahado disponibel cu ta sirbi como sosten adicional 
na e ekipo existente caba di inspectornan di GKMB. 

Den fin di siman Minister dr. Alex Schwengle a bay 
topa e grupo cu apenas a cuminsa cu nan trabounan 
den e districto di Noord. E mandatario a keda 
sorprendi di mira cuanto criadero di sangura por tin 
den un area asina chikito. Tur cup bashi, foambox 
di cuminda benta den mondi, tur ta bira un criadero 
asina cu poco awasero yobe riba nos isla. 

Jerry Staring di Departamento di Salud Publico a 
subraya cu sin criadero no tin sangura y sin sangura lo 
no tin ni Dengue, ni Ghicungunya y ni tampoco Zika. 
E ta masha contento cu e sosten cu ta ricibiendo di e 
departamentonan di Gobierno cu a uni pa e accion aki. 

E trabounan ta parti 
den tres diferente fase. 
Den e prome parti e 
ekiponan di control 
di GKMB lo bishita 
e casnan pa check 
criadero, den di dos 
fase Serlimar lo duna 
un man pa elimina 
tur “grofvuil” y den 
di tres fase lo fumiga 
e areanan caminda a 
topa cu mas criadero 
y presencia di sangura. 

Ta bon pa menciona 
cu pa dos luna largo 
un total di 12 grupo lo 
bishita bario pa bario 
den e districtonan 
tur rond di nos isla. 
Casnan habri lo ricibi 
bishita den siman, 
casnan cera lo ricibi 
bishita riba diasabra. 
Lo fumiga tur bario na 
momento cu a controla 
henter e bario. 

Fumigacion lo tuma 
luga riba diahuebs, 
diabierna of diasabra. 
E lista di districtonan/ 
barionan cu lo wordo 
bishita ta Noord, 
dos siman largo 
lo concentra riba 
Oranjestad, sigui pa 
Yaburibari, Paradera, 
piedra Plat, sigui pa 
Santa Cruz y Mahuma, 
despues ta sigui pa 
Pos Chikito, Savaneta, 
Brazil y pa termina na 
San Nicolas. 

E intencion ta pa 
tur bario riba nos 
isla ricibi bishita di 
e grupo aki y pa tur 
bario duna un man pa 
mas cu por, elimina 
tur criadero den bo cas 
y rond di bo cas. Cu e 
ayudo ey caba nos ta 
basta leu den cuadro 
di combatimento 
di e sangura Aedes 
Aegypti, cu ta transmiti 
e virus di Dengue, 
Chicungunya y Zika. 

Durante e Business Event di SETAR 

Huib van Bockel a trece 
realidadnan nobo di 
mercadeo padilanti 


E AÑA aki, Business Event di SETAR, tabatin 
como orador invita sr. Huib van Bockel kende 
a duna un charla tocante di e cambionan cu ta 
tumando lugar den e mundo di social media y e 
mensahenan pa con pa transforma un “Brand” 
of marca di compania den uno cu hopi fanatico. 

Huib van Bockel ta escritor di e buki “The Social 
Brand” den cual e ta splica e scenario di tanto 
e consumidornan como e companianan ta 
enfrenta awendia cu ta yen yen di informacion 
y propaganda. E1 a splica cu awendia nos tin un 
problema pa manda nos mensahe pa publico 
eyfo ya cu bo ta core e risico cu e consumidor 
ta fada di e propagandanan cu ta bombardi’e 
tur dia riba medio social. E risico ta cu e por 
blokea bo mensahe fisicamente, of e por blokea 
e mensahe mentalmente, of e no tin confianza 
den e brand. 

E manera di haci propaganda riba billboard 
banda di caminda, a pasa p’e media social den 
mesun formato. Esaki no ta traha mas. 


E reto ta bira e ora p’e companianan bay 
mustra nan consumidornan cu nan ta 
“care” of cu nan ta stima e consumidor 
pues mustrando nan den forma di 
yudansa of compromiso cu loke nan 
ta gusta of stima. E “Brand” mester 
bay ta mas envolvi y duna bek den 
e comunidad, no necesariamente cu 
placa, pero den formanan cual por 
yuda esnan cu ta cliente. E no ta trata 
di mester ta riba e rednan social di 
awendia, sino di ta mas social. 


“Con mi por ta mas envolvf cu e hendenan 
y duna loke nan realmente ta desea y 
comparti cu otro”. El a duna algun ehempel 
di companianan cu segun e, ta haciendo bon, 
dor di pone den nan mision algo pa tur hende 
por identifica nan mes cu ne. Sr. Huib van 
Bockel ta un Hulandes biba na London cu tin 
un experiencia na companianan manera MTV 
Networks y Red Bull. Como Hefe di Mercadeo 
di Red Bull, el a hunga un rol importante den e 


transición pa haci e compania un imperio di 
media cu e ta awendia. Despues di traha pa 
Red Bull, e mes a bay crea su propio bebida 
di energia cu el a yama: Tending, cual ta un 
bebida organico cu menos sucu aden. 

Den su charla, el a mantene tur atencion 
di esnan presente y varios momento a crea 
harimento den e sala den e forma cu e tabata 
trece su puntonan padilanti. 



DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Z7/agon specñávç. 





Samsung note edge 


bSu sport 4.5 
afl. 210,00 


SamsungsO mlni 
afl. 315.00 


Aso: S^nsung S5 , s5 minL Sannsung S4, Samsung 4 rnini, S3 mini eic. 

Aoceasories for all Samsung and Iphone models 


Tc>sHbaLaptop15.6MGb 32DGb HairldiBk, Afl, 90D.00 
Hp Ink catndges^ Unpvefsal laptop adapters etc,, 
ITunes gift cards $ 10.00, $ 15.00 and $25.00. 
Googie play catda and Raystation Netvwork cards. 


Sales, repaif and aooessories fbr ail Samsung models and otber oellLilais* 
Uniock, retoad. neset, upgrade, repJaoe lod, heypad, speaker etc. 


WOJWEN'S CLUB OF 

ARUBA 


Ta recorda tur Fundacion, Organización y Asociacion of algtin otro Grupo 
Organiza, cu ta activo riba tereno caricativo y cu kier bin na consideración pa 
nos donación anual,pa entrega nan relato financiero y di actividadnan di 2015; 
prome cu dia 29 di februari 2016. 


Esakinan por worde manda via post na: 

Women’s Club of Aruba 

P.O.Box 556 

Attn: Sra Carmen Russel 

Welfare Chairman 


6 


SL 



(fBa áteffi Qif&iB 

Reglst-ra. aw^o! 

IVIarLcia t>o o-iaail na 
noticiaC® aw^cmainta. com 



bhKHS 

Prome Minister Eman di bishita na sitio di contruccion 

Ta premira cu MFA Paradera ta den 
operacion e ultimo kwartal di 2016 



MIENTRAS MFA Noord ta 
cumpliendo excelentemente cu e 
expectivanan pa cual el a wordo 
construi, Gabinete Mike Eman 
ta contento di por anuncia cu no 
solamente e proyectonan di e otro 
MFAnan rond di Aruba ta canando 
satisfactoriamente nan caminda di 
desaroyo, pero tambe ta trahando 
riba e posibilidad pa añadi un 
Facilidad Multifuncional mas na 
e lista cu ta inclui Paradera, Santa 
Cruz, Savaneta y San Nicolas. 

Prome Minister Mike Eman 
tabata contento di por comparti e 
informacion aki diabierna merdia 
ora cu el a bishita construccion di 
MFA Paradera cu ta pronostica 
pa keda cla den luna di juli y 
pa cuminsa opera den ultimo 
kwartaal di 2016. 


Minister President Eman ta conoci 
pa sigui di cerca e proyectonan 
di su Gabinete y personalmente 
e ta bay n’e lugar di trabou pa 
haya presentacion di e ultimo 
desaroyonan. 

Na Paradera el a haya splicacion 
di arkitecto, ir. Joel Croes, como 
tambe di representante di Thiel 
Corporation. 

Hefe di Hulpbestuurskantoor 
Carina Croes y Directiva di 
MFA tambe tabata presente. 
E prome mandatario ta pone 
atencion na tur detaye y ta haci 
su preguntanan skerpi, unda ta 
necesario. Afortunadamente den 
e caso di MFA, tur cos ta bayendo 
segun plan y e expectativanan ta 
hopi positivo. 


Tambe Premier Eman a combersa 
cu e trahadornan pa gradici 
nan personalmente pa nan 
contribucion y sigura cu nan ta 
den un bon ambiente di trabou. 
Tur esnan envolucra ta haciendo 
nan parti, sea ta den construccion 
of preparacionnan pa fasenan 
futuro den su interior. 

Un ehempel ta sra. Carina Croes 
mes kende a conta cu ya caba su 
departamento a cuminsa hinca 
cosnan den caha. 

E motibo ta cu nan ta hopi 
entusiasma pa muda p’e edificio 
nobo, p’asina por ofrece un mihor 
servicio y por traha, den un mihor 
ambiente. 


sm espacio. 

Otro departamento y instancianan 
priva ta den combersacion pa 
muda e MFA mas nobo. Ya caba 
por menciona Departamento 
di Asunto Social, practica di 
dokter di cas y tambe un oficina 
di psicologo. 

Fuera di e servicionan, tambe lo 
bin sala di estudio y cafetaria den 
un diseño moderno, pero ahusta 
na deseo di pueblo di Paradera. 
Esaki ta danki n’e consulta y 
encuesta cu Gabinete Mike Eman 
a haci cu ciudadanonan di e bario 
for di prome instante. 


Y nan no t’e unico. Sin habri, 
e edificio multifuncional na 
Paradera ya caba ta kedando 

Roland Croes di SETAR durante e 
"Business Event 2016 

"Nos mester 
cambia nos manera 
di baci negoshi" 

DURANTE e “Business Event 2016”, Director di SETAR, Roland 
Croes a duna un discurso den cual el a repasa e prestacion 
di SETAR y den cual tambe el a amplia riba su pensamento y 
metanan p’e proximo temporada. 

Sr. Roland Croes a expresa su preocupacion cu mas y mas 
compania di telecom ta keda worde ataca dor di producto y 
companianan gigante (Google, Amazon, Facebook, Whatsapp 
etc) cu ta haci uso di e infrastructura sin paga pe. 

Roland Croes a sigui elabora cu den su manera di pensa: 

“Nos mester cuminsa na acepta e realidad di bida. 

No tin nada cu nos compania por haci contra 
e fenomeno aki. Pero si nos no cambia nos 
manera di traha, bo ta core e risico cu bo ta 
bira un “commodity”. No ta garantia cu 
lo por evita esaki, pero sinembargo keda 
sin haci nada lo acelera e proceso aki”. 

Sr. Roland Croes a bisa tambe cu tin un 
saturacion den tur parti di e negoshi 
di Telecom. E uso di aplicacionnan 
manera Whatsapp y e movilidad di 
awendia ta pone cu e entradanan di 
yamadanan y SMS ta baha. 

SETAR ta contento cu LTE a keda bon 
ricibi na Aruba 

“Nos meta primordial ta pa un persona 
por ta conecta pafor y tambe paden di su 
cas, tur ora. E red di LTE ta subi e speednan di 
download te cu 50 Mbps. E aumento di speed aki 
ta pone un presion riba e compania pa keda up to date 
cu e peticionnan. SETAR ta brinda e speed di mas halto aki den 
Caribe, Sur America y America Central. 

E posición di Aruba ta number 47 den mas di 200 pais den 
e mundo. Y cu e speed upgrade di lOOMbps download pa 
residentenan y 750 Mbps p’e sector comercial, nos meta ta pa 
posiciona nos mes den e top 15% den e mundo. Hopi serca di 
Merca y Canada.”, asina Roland Croes a splica.“Nos lo continua 
cu e trabounan di upgrading pa nos clientenan y treciendo lo 
ultimo den tecnologianan di internet y nos meta ta pa tur cliente 
por goza di te cu 100 Mbps y mas halto.” 

Roland Croes a bisa cu otro plannan cu tin ta pa expande e 64 
canalnan HD pa 100 canal HD pa e servicio di Cable Digital. 
Mirando e desaroyonan riba e tereno aki tambe Roland Croes 
a enfatisa cu pasobra e cliente ta unico, nos mester ta flexible. 
“Y corda cu pasobra e cliente por “kies”, abo mester t’e mihor 
escogencia pe”. 


Di acuerdo cu Director di SETAR, 

Roland Croes 

Ullimo 3 aña SETAR 
a inverti como 150 
miyon florin 

E empleadonan ta siña tur dia 

“EDUCACION continuo ta keda algo esencial pa sobrevivencia 
di nos compania. Nos ta conta riba nos empleadonan pa nan keda 
siña constantemente riba nan mes, pero tambe nos ta inverti 
substancialmente den training pa nan”, asina Director di SETAR, 
Roland Croes a declara durante e Business Event anual di SETAR. 

“Inversionnan lo continua cu un total di 30 miyon den 2016. Den 
e ultimo 3 añanan SETAR a inverti alrededor di 150 miyon florin. 
Nos a haci algun inversionan strategico y na tempo y nos 
tin e confiansa cu nos ta den bon condicion cu nos 
infrastructura p’e proximo añanan. 

Duna e cliente e mihor experiencia posible 
ta hopi halto riba nos lista y tur decision 
encuanto di inversion lo tene cuenta cu 
esaki”. 

P’e sector di comercio, SETAR 
lo ta ofreciendo un Data Center 
specialmente diseña pa un ambiente 
di negoshinan chikito. 

Roland Croes a bisa cu SETAR ta 
hopi activo den implementación 
di proyectonan cu ta beneficia nos 
comunidad. 

“Nos ta ehecutando instalacionnan 
di rednan di WiFi na scolnan y tambe 
proyectonan piloto pa sistemanan nobo di 
enseñansa y nos lo ta financiando un proyecto 
cu lo bay calcula e balor di nos eco sistema y nos 
medio ambiente. 

“Nos ta anticipa 2016 como un aña cu hopi reto y mi ta hopi 
cauteloso pa haci un expresion di posible nivelnan di entrada 
cu nos por spera. 

E cifranan di januari 2016 ta mustra un crecemento modesto 
compara cu januari 2015. Nos lo ta vigilando e desaroyonan di 
serca den e proximo tempo.” 

Roland Croes a finalisa bisando cu definitivamente no ta 
“Business as Usual” pa SETAR. Cu competencianan poderoso 
atacando nos diferente liñanan di negoshi ta pone cu nos a 
cambia nos manera di con nos lo ehecuta pa futuro. 

“E nivel di confianza den nos economfa pa 2016 lo determina 
e resultadonan p’e aña aki. Tur cos ta depende riba e poder di 
compra di e comunidad Arubano. 

Den esaki, desaroyo di e sector turistico, ehecucion di Gobierno 
di su plan di presupuesto y decisionnan cu ta trata e futuro di 
refineria lo hunga un rol cu lo defini esaki“. 

Gerick Croes (MEP) 

Parlamentario Marlon Sneek 
a usa loke ta cumbini'e den 
su comparacion di gastonan 
entre AVP y MEP 

Gasto di 9 Ministerio bou AVP ta keda mas halto cu 7! 


ALGUN dia atras Parlamentario Marlon 
Sneek di fraccion di AVP a bin cu un ponencia 
dilanti cu segun su cifranan 7 Minister bou 
Gabinete Oduber lo a costa mas cu 9 Minister 
diAVP. 

De facto MEP a anticipa cu partido AVP lo a 
bay manda un representante pa bay purba 
troce e berdad cruel cu Gabinete Eman su 9 
Minister a plunder caha di Gobierno y laga 
nos pais desangra financieramente, segun e 
coordinador di fraccion di MEP, Gerick Croes. 

Loke Parlamentario Sneek no a logra 
trece dilanti den su ponencia of kizas su 
limitacion den conocemento riba e tereno 
financiero a strobe t’e hecho cu e bedrag 
menciona bou di Minister di Husticia no 
ta corecto y MEP lo splica tambe dicon. 

“Nos di oposicion semper a haye 
importante pa mustra riba e hecho cu e 
“bureaunan di 9 Ministernan” ta extra 
peso pa pueblo di Aruba y ta pesey nos 
a presenta nan graficamente pa pueblo 
despues di a studia e presupuesto 2016 
debidamente. 

Contrario n’e caso di Parlamentario 
Marlon Sneek, e ta obvio cu el a djis tuma 
un cifra sin bay verifica kico tin tras di 
dje, anto asina kier pretende di ta papia 
berdad siendo cu e ta purba tira un para 
crioyamente bisa”, segun Gerick Croes. 

Den e grafico cu Parlamentario Sneek a 
waya cune den conferencia di prensa bo ta 
wak cu den tempo di MEP (segun su dato 
limita) lo tabatin 55.2 miyon na gasto di 
e 7 “bureaunan”. 

Den nan e Ministerio di Husticia tabata 
mustra un suma di alrededor di 27.4 
miyon florin. Cualkier persona cu ta pensa 
racionalmente y logico lo busca pa haya 
sa dicon e bedrag t’asina halto of verifica 
si esaki enberdad t’e costonan pa un “bureau”. 

Loke Parlamentario Marlon Sneek 
aparentemente no sa ta cu e bedrag aki tabata 


parti den 4 departamento/oficina cualnan 
ta: 1) Bureau Minister Husticia; 2) Cuerpo 
EspecialArubano; 3) DienstP&Oy4) Instituto 
di Alarma lASA. 

Esaki caba por clarifica y bari for di mesa cu e 
cifranan presenta dor di Parlamentario Sneek 
no ta cuadra cu realidad. 

Si tuma jaarrekening 2010 di pais Aruba y 
repasa e cifranan comparativo di 2009 (mira 
anexo I) ta constata cu e costo pa Bureau di 
Husticia na 2009 tabata 3.1 miyon florin (cual 


7 Jusdll* t Ondtnriit 

Mint«t»rvan Justtti«iOnd«rw<j» 
4100 Pertoneel 
4200 Werfcgevmbijdragefi 
4300 Goederen en dieneten 

ta 1.5 miyon menos compara cu AVP na 2010). 
Teniendo e dato aki na cuenta ta nifica e ora 
ey cu e diferencia 24.3 miyon (27.4 miyon -/- 
3.1) ta pertenece n’e otro departamentonan: a) 


Cuerpo Especial Arubano; b) Dienst 
P&O y c) Instituto di Alarma lASA 
cual a wordo segmenta y presenta 
diferente den e jaarrekening 2010 
cu ta ilustra cifranan di e prome aña 
di gobernacion di Gabinete Eman. 

Pueblo por conclui den e grafico cu 
Marlon Sneek a usa tin un eror grandi 
y aparentemente el a usa loke ta 
cumbini su fraccion y Gabinete Eman. 
Dor di esaki nos a reconstrui y coregi 
e tabel di dje, consecuentemente e 
gastonan cu el a ilustra pa MEP lo 
baha y yega un total di 30.1 miyon pa 
tur e 7 Ministernan di Gobierno di MEP y ora 
di haci un comparacion cu e aña 2016 di AVP 
bo lo constata un diferencia di 15 miyon mas! 
No ta por nada nos di MEP ta vociferando 
cu 9 Ministerio ta desangrando Aruba 
financieramente I 

Awor pueblo por comprende di biaha cu nos 
pais ta hinca den un dilemma financiero asina 
grandi dor di representantenan di pueblo cu 
no solamente ta iresponsabel ora ta trata di 


3207.706 

1.720.800 

1.801 733 

678.210 

460.000 

353 120 

695 277 

845.200 

909 352 

1.750 

47.900 

52.813 

4.582.943 

3.M2.MI 

3.117.111 


eherce nan trabou pa controla Gobierno, pero 
tambe ta incapas riba e tereno di finanza, 
Gerick Groes, colaborador di fraccion di MEP 
a conclui. 



MEP 

AVP 





Coordinador | Costo bureau | 

Coordinador | Costo bureau | 

Minister President 

17 7.307.504 MinAZWIDO 114 12.038.600 

Infrastructura (& Enseñansa 19 2.915.602 MIN ROII 70 8.905.200 

Turismo 

13 3.700.632 MinTTPSC 24 3.097.800 

Finansas& Economia 

Salud 

6 5.920.600 Min EZCEM 37 6.055.600 

15 2.173.695 Min VO & S 16 2.697.100 

Labor Cultura 

15 5.016.362 MinSJA 13 1.830.700 

Husticia 

21 3.117.018 MinJus 36 4.544.000 


MinO&G 22 3.107.000 

Minfin 4 2.922.600 




Total 

TOS 30.151.4T3 

336 45.198.600 


Anexo I 

SRA 


JENNIFER 

Arends-Reyes den su calidad di Presidente di 
Comision di Turismo, a tuma nota di algun 
comunicado di MEP, cu kier purba trece panico 
y bagatalisa e esfuersonan di entidadnan 
grandi di turismo. Den algun comunicado di 
MEP ta haci uzo di palabranan sumamente 
negativo pa purba kibra e confiansa den nos 
turismo. No ta entidadnan local so manera 
Banco Central, pero entidadnan intemacional, 
manera IMF ta subraya con nos turismo a sa 
di carga nos economia specialmente durante 
e ultimo 5 añanan. 


Parlamentario Jennifer Arends-Reyes (AVP) 

Tin un diferencia entre 
^crisis' den turismo 
segun MEP y adapta, 
evaiua y mehora 


Cu aña pasa tabatin retonan cu nos mercado 
di Venezuela, hunto cu diferente Ministerio a 
adapta maneho, banconan a haci algun cambio 
y por wak cu tur e esfuersonan aki a yuda 
controla e situacion. 

For di aña 2009 pa awor e contribucion anual 
di turismo na nos economia a crece cu casi 
un biyon florin. Awor mester sigui pa ahusta 
maneho y cumplimentonan di p.e. ‘other 
accomodations’, mescos cu p.e. t’e caso na 
San Francisco y Amsterdam cu tambe ta 
activamente den proceso pa evalua y adapta 
nan maneho pa ‘other accomodations’ mirando 
cu e ta un trend internacional. 

Tin un diferencia entre sinta na banda y grita y 
maneha retonan cu tin, hunto y na mesa. 


antes cu aerolineanan manera KLM a 
baylagaAruba, cruceronan renombra 
no kier a bin Aruba mas etc., etc. 


Fuera di trece panico y preocupacion, e 
contribucion na trece mehoracionan ta nulo. 
Mester por keda relativa, dialoga y no core 
purba score politicamente cu tur cos dor di 
trece un esfera di panico cada rato, segun 
Jennifer Arends-Reyes. Ta profesionalnan cu 
hopi aña di experiencia y hendenan grandi y 
capacita ta trahando dia aden y dia afo pa logra 
exito di nos turismo. E ta keda un esfuerso 
colectivo. Hasta reconocimento ATA a caba di 
haña pa nan mercadeo poco dia pasa na New 
York cu ta considera Aruba un destinacion top 
y masha gusta den Caribe. 


Fuera di esey recientemente Aruba a caba di 
sali top 3 den Caribe cu mihor Credit Rating y 
cu un economia stabil. Awor den comunicado 
kier bin crea un impresion eroneo cu nos 
turismo no ta stabil, cu lunanan devastador 
y hasta awor ta bisa cu ta turismo ta den un 
crisis. Crisis ta locual Aruba a yega di conoce 


Manera cu e dicho ta bisa: “The only constant 
in life is change” y cada momento mester 
adapta, haci cambio y mehora pa maneha 
situacionnan cu ta presenta. 

Hopi biaha bo por tin un plan pa mas aña, 
pero durante transcurso di tempo trendnan 
internacional ta ‘catch up’ cubo y mester 
premira nan y actua riba nan. 


Comision di Turismo a invita Minister 
di Turismo, Otmar Oduber pa bin splica 
Parlamento e intencionnan pa cu maneho 
di ‘other accomodations’ y e intencion pa 
intensifica e mercadeo pa Merca y si lo mester 
uza fondonan adicional esaki lo mester wordo 
considera, sra. Jennifer Arends-Reyes a 
termina bisando. 


6 Detencion y 
confiscacion en 
conexion cu atraco 


WILLEMSTAD - Diadomingo 21 
di februari alrededor di 01.50’or 
Central di Polis a ricibi yamada di 
un caso di atraco cu a tuma lugar 
riba Fokkerweg. 

Mesora a dirigi unidad di Punda 
n’e sitio y for di investigacion a sali 
na cla cu dos vehiculo lo mester a 


sera un scooter, cu consecuencia 
cu e ultimo aki a accidentá. 
Despues di nan aato, un ocupante 
di un di e autonan a bay cu e 
scooter y e dos autonan tambe a 
move for di e sitio. 

Continuando cu e investigacion, 
a bin topa den Koraal Specht, 


un vehiculo cu ta cuadra 
cu e descripcion duna pa 
Central. 

Despues di un persecucion 
córtico a logra para e 
vehiculo den cua tabatin 
dos ocupante masculino. 
Durante di control a bin 
topa un arma di candela 
den e auto. Chofer y e ocupante a 
keda detené y hiba warda. 
Mientras e unidad tabata atendé 
e caso aki den Koraal Specht, nan 
a tuma nota di un otro auto cu a 
keda hórtá, durante di un atraco 
di un dia anterior. 

A cuminsá un persecucion y den 


Dominguito a bin topa e auto 
aki bandoná. A confisk’é pa mas 
investigacion. 

Algun rato despues un otro 
unidad a topa cu e otro auto 
riba Anasaweg, cu tambe tabata 
envolvi den e atraco. 

A detené tur e 4 sospechosonan cu 
tabata den e auto aki y hiba nan 
warda, mientras cu a confiscá e 
vehfculo den cua nan tabata move. 

Mas lat Polis a logra confiscá e 
scooter tambe cu a keda hórtá 
durante di e atraco riba Fokkerweg. 
Investigacion den e casonan aki ta 
continuá. 

Embahada Canades y Ministerio di 
Enseñansa 

Ta invita 
mayornan 
y future 
iiu%yanieitan 
pa sesion di 
informacion 

Studia na Canada ta un opcion 
atractivo pa Studiantenan di Aruba 


p 



M I N I S T E R d i 

Enseñansa,Michelle Hooyboer 
Winklaar tin como un di su 
metanan principal pa ofrece 
mas tanto informacion y 
opcion pa un estudio superior 
local y internacionalmente pa 
studiantenan di Aruba. 

Studiando na un nivel di Bachelor 
of Masters na Canada ta un opcion 
cu varios studiante den pasado y 
actualmente ta probecha di dje. 

E interes ta creciendo p’e 
escogencia aki na Aruba, y pa yuda 
studiantenan y nan mayornan 
scoge pa un estudio superior 
basa riba informacion completo y 
corecto ta actualmente na Aruba 
dos representante di Embahada 
di Canada na Caracas, Venezuela. 


Awe, diamars 23 di februari 2016, 
e representantenan di Embahada 
y Minister di Enseñansa di Aruba 
ta organisando un sesion di 
informacion na Collegezaal di 
Colegio EPI for di 7’or pa 9’or di 
anochi pa tur mayor y hobennan 
considerando un estudio superior 
na Canada. 

Minister Michelle Hooyboer- 
Winklaar a splica despues di un 
reunion cu e Embahada, cu nan 
lo ofrece informacion encuanto 
di rekisito, opcion, estudionan, 
y calidad di enseñansa, pero 
tambe e partinan logistico manera 
vivienda y e posibilidadnan p’e 
studiantenan combina estudio cu 
trabao. 

Canada ta un pais cu un sistema 


di enseñansa exitoso cu ta brinda 
bon oportunidad, y ta sigur un 
bon opcion pa considera si nan 
ta desea di keda studia un poco 
mas serca di cas, segun Minister 
Hooyboer-Winklaar. 

E Minister ta subraya cu ta hopi 
valioso pa yuda e studiante 
tuma un decision tocante di su 
futuro estudio y carera basa riba 
informacion corecto y completo, 
y esaki ta conta pa cualkier pais y 
cualkier estudio. 

Trade Commissioner pa Gobierno 
Canades na Embahada na Caracas 
Venezuela, esta Victor Stott ta 
lidera e sesion di informacion na 
EPI, unda cu e lo contesta tambe 
cualkier pregunta di parti di e 


hobennan y nan mayornan. 

E reunion inicial cu Minister 
Hooyboer-Winklaar, e ta splica, 
tabata pa papia tocante di factoman 
cu cual e Embahada por logra 
“match” oportunidadnan entre 
Aruba y Canada pa studiantenan 
di Aruba bay scol na Canada. 

El a menciona topiconan specifico 
manera Ingles y Frances como 
un di dos idioma, pero tambe 
estudionan completo na College 
y Universidadnan Canades. 
Victor Stott a conclui bisando 
cu nan kier haci posibel pa 
uni sinergianan y traha hunto 
pa yega na acuerdonan entre 
universidadnan di Canada y 
Aruba pa un tarifa competitivo pa 
studiantenan di Aruba. 

Minister Paul Croes evaluando: 

Oficina 

Departamento 
Asunto Social 
den MFA 
Paradera 



DURANTE curso di e siman tras di lomba 
Minister drs. Paul Croes di Asunto Social a 
reuni cu esnan encarga cu MFA Paradera 
tambe cu Prome Minister, sr. Mike Eman 
p’asina evalua e posibilidad pa habri oficina di 
Departamento di Asunto Social den e edificio 
nobo di MFA Paradera. 

“Mi mes ta kere den ampliacion di nos 
servicionan social mas serca di pueblo. 
Pero primeramente mi lo consulta cu e 
Departamento di Asunto Social p’asina mira e 
necesidad mas grandi y cual servicio lo por ser 


brinda den e oficina na Paradera. 

Mi ta kere completamente den e vision di nos 
Gobierno pa hiba servicionan mas serca di 
nos comunidad. Pa nos departamento esaki 
tambe lo nifica menos presion den e edificio 
na Oranjestad”, Minister Paul Croes a mustra. 
Den combersacion cu Prome Minister, Minister 
Croes a mustra riba e necesidad, pero tambe 
e balor grandi di e departamento aki pa nos 
ciudadanonan. 

“Mi tin atencion p’e asuntonan cu ta preocupa 
e departamento aki. Nos ya caba a pone e 


fondonan disponibel p’asina San Nicolas su 
oficina wordo renoba completamente. 

Y cu un posibel oficina na Paradera nos lo 
amplia e servicio social pa nos comunidad”, 
Minister Paul Croes a informa. 

Minister Croes a bisa cu lo consulta cu 
directora adhunto di e departamento p’asina 
haya e informacion concreto cua servicionan y 
cual trahadornan lo bay MFA Paradera. 

E cambio aki lo sosode muy probablemente 
den luna di juli, na momento cu e oficina keda 
inaugura. 


Agencia noticiero 
Bloomberg 
Bussiness no a trece 
nada nobo encuanto 
ultimo desaroyo di 
refineria di Aruba 


NEW YORK - Agencia di 
noticia internacional Bloomberg 
a publica un boletin recientemente 
cu ta indica cu e compania 
estatal Venezolano, ‘Petroleos 
de Venezuela SA’ (PDVSA), 
ta buscando manera pa ‘lease’ 
refineria di Aruba. 

Proposito di e transaccion aki ta 


pa manda crudo pisa pa ‘upgrade’ 
den un crudo sintetico di mucho 
mas balor enbes di cu e refineria 
produci combustibel, manera 
gasolin. 

Nos tin cu bisa, cu e agencia di 
noticia Bloomberg no a trece nada 
nobo di loke na Aruba nan sa caba. 


CITGO Petroleum Corporation, 
subsidiario di PDVSA, ta den 
combersacionnan cu Gobierno di 
Aruba pa ‘lease’ e refineria. 

E compania estatal di petroleo cu 
sede na Caracas, ta studiando si 
por configura e refineria den un 
‘upgrader’ pa procesa e crudo pisa 
di zona di Orinoco na Venezuela. 
E plan ta wordo ehecuta, 
mientras cu PDVSA, cu ta den 
problema di likides financiero, 
no tin recursonan pa construi 
‘upgraders’ pa su petroleo. 

E ‘upgrader’ nan aki , cu ta 
necesario pa mehora e crudo 
Venezolano - cu parce asfalt - den 
un producto cu refinerianan por 
procesa. 

E ultimo ‘upgraders’ cu a drenta 
den funcion na Venezuela ta data 
di comienso di añanan 2000. E pais 
ta doño di 4 di e ‘upgradernan’ aki 
den cooperacion cu companianan 


manera Total SA y Chevron Corp. 
“Den luz di e presion financiero 
creciente cu PDVSA ta enfrentando, 
esaki ta un alternativa obvio 
enbes di construi nan mesun 
capacidad di ‘upgrading’, cu ta 
hopi necesario,” segun analista di 
BMI Research na New York. 

“Crudo di Venezuela no ta 
mercadiabel sin ‘upgrade’ of sin 
cu e wordo dilui prome. Cu PDVSA 
cada bes cu menos recurso pa paga 
pa su mesun diluyentenan, un tipo 
di ‘lease’ asina, menos costoso, por 
proba di ta un opcion mas viabel 
pa logra pone su productonan 
riba mercado.” E negociacionnan 
ta entre CITGO cu Gobierno di 
Aruba. Combersacionnan ta den 
fasenan final y e acuerdo di ‘lease’ 
ta wordo spera na final di maart 
proximo. E refineria na Aruba tin e 
capacidad di procesa 235,000 bari 
pa dia, segun informacion compila 
pa Bloomberg. 

Homber haya 
merte despues 
cu el a cay 

WILLEMSTAD - Diadomingo anochi 
Polis a bay Amandelweg pa atende cu un curpa 
sin bida cu a bin encontra den un edificio. 
Investigacion a sali na cla cu e homber mester a cay for 
di altura den oranan mas tempran.pero debi cu e tabata 
su so, no tabata posibel p’e ricibi )mdansa cual a pone 
cu el a fayece n’e sitio 

Awor Inspeccion di Trabao mester investigá e 
circunstancia bou di cual e homber por a sufri e 
acciidente y fayece. 



Fiscal a pidi 13 aña, pero Hues a dicidi otro 

Slanley Geerman a 
keda sentencia na 
14 aña di prizen 

STANLEY Geerman, kende actualmente ta fugitivo, a wordo 
condena pa 14 aña di prizon p’e asesinato Pablo Graciete riba 
30 dijuni 2013. 

E asesinato a sosode den oranan di mainta dilanti di Club 21 y a 
haya atencion di comunidad pa e forma cruel cu esaki a sosode. 
Tata di e victima no a keda satisfecho cu e sentencia y tabata kier 
mas aña. 

Camara di siguridad di e establecimento por a capta claramente 
con Geerman a tira Graciete den cabes y cana bay manera nada 
no a pasa. Sigur e public presente a keda den un shock y panico. 
E dia scur aki ainda ta marca den nos memoria. Ademas, dos 
asesinato mas a tuma luga e mesun dia, aunke no ta conoci si 
e casonan aki a bin dilanti caba. E crimen aki a laga un imagen 
mahos riba siguridad di nos isla. 

Actualmente, Geerman ta un fugitivo. Segun autoridad, despues 
di a acto el a huy pa Colombia. Evidencia y basta testigo ta haci 
cu Geerman por wordo persigui den exterior, considerando cu e 
ta un crimen intencional y premedita. 

Fiscal ta haya e caso uno hopi cruel, y considerando cu Geerman 
a wordo condena na 15 luna pa violencia publico caba na 2009, 
Fiscal a exigi 13 aña di prizon. Hues a haya cu Fiscal a exigi mucho 
poco y a dicidi pa subi e castigo pa 14 aña. 

Awor Ministerio Publico lo bay purba logra cu na Colombia por 
extradita Geerman bek pa Aruba. 


DIP a para trabou 
di cobamento riba 
Sero Crystai 

DEPARTAMENTO di Infrastructura y Planning (DIP) a para e 
trabou na Sero Crystal di un compania cu tabata coba riba e tereno 
y procesa santo pa construccion. 

Tabata diasabra ultimo un miembro di management team di DIP, 
Isabel Dammers a acudi n’e sitio personalmente y a informa esnan 
responsabel, cu nan mester para tur trabou cu ta tumando lugar 
mesora. 

Segun Dammers, a tuma paso den siman caba ora cu a compronde 
di e trabounan ilegal cu tabata tumando eynan, particularmente coba 
riba tereno di Gobierno. 

Y den siman a informa e doñonan caba di e asunto, pero diasabra a 
para e compania fisicamente di sigui cu e operacion. 
Aparentemente nan a sigui cu e operacion tog, y ora cu a bin 
personalmente, a nota cu tabatin ekipo riba tereno di Gobierno, cu 
no ta permiti. 

Como tal a para tur trabou pendiente pa investiga kico exactamente 
tin cu sosode awor. 

E cobamento a wordo mesora para. Nan tin cu wordo aangezegd y 
el a wordo haci schriftelijk tambe cu e standard carta legal cu nan 
ta uza ora cu tin overtreding, y cu e no ta permisibel y cu per direct 
nan mester stop e actividad aki. 

A palabra cu riba un termino hopi corto mester remedia esey. Esaki 
pasobra for di punto di bista di e ROP (Ruimtelijke Ontwikkelings 
Plan), ta un area di naturalesa y mester regla e asunto di un manera 
di otro. 

Xpresa bo mes 

Skirbi pa Clyde Harms 


Maracaibo 2016 
- Iln ciudad den 
decadencia 


ASINA nos a yega aeropuerto La 
Chinita nos a ripara un cambio cu 
a tuma luga desde cu nos tabata na 
Maracaibo na augustus 2015, ni 6 
luna pasa. Nos amigonan di hopi 
aña, e maleteronan, no tabat’ey. 
Aparentemente, e cantidad di 
pasahero cu ta paga maletero a 
baha asina tanto cu ya no tabata 
balapena pa pasa oranan largo 
sperando pa gana un cachicachi. 
E cantidad di biahero a aumenta, 
pero e aumento ta den e grupo cu 
ta bay afo pa raspa; no solamente 
pa Aruba, pero tambe pa Panama, 
Corsou y hasta Miami. Y manera 
nos sa, nan no tin pa gasta. 

Na salida di La Chinita un cambio 
scur tabata spera nos. Casi tur e 
lusnan di caretera tabata paga y 
hopi di e auto y trucknan tambe 
tabata falta lus di dilanti y atras. 
“Esaki”, nos amiga a bisa nos, “ta 
pasobra no por haya lus cumpra. 
No hay!” Loke no a cambia ta cu e 
Maracuchonan ta sigui core duro, 
cu lus of sin lus. Danki Dios, e 
amiga di mi señora cu a hiba nos 
cas ta un persona cauteloso y a 
mantene un velocidad sigur. 

Den tur e scuridad casi completo 
nos por a mira un rij enorme di 
centenares di hende pa drenta 
“Centro 99”, pero e supermercado 
tabata sera caba. Increiblemente, e 
pober hendenan tin di pasa henter 
anochi den rij pa mayan nan lo 
por drenta e tienda tempran cu 
e speransa (no garantia!) di por 
cumpra lo ke nan mester, prome 
cu e cosnan caba. 

Mi a nota cu e sushedad riba 
caya tabata menos. Nos amiga a 
comenta cu algun lugar a haya 
un limpiesa recientemente, pero 
e ciudad ta hopi sushi ainda y 
esaki ta funesto p’e lucha contra 
Zika, Dengue, Chikunguya y otro 
malesanan cu ta bin di muskitanan 


cu ta bishita e sushedad. Ora 
cu nos a yega mas den stad mi 
a nota atrobe cu ainda tabatin 
cantidadnan grandi di sushi na 
cant’i cayanan. 

Hasta den cayanan importante 
di tiendanan grandi. Awor mi a 
compronde pakico tanto amigo y 
familiar a pidi nos trese repellente 
di insect. 

Otro cos cu ta mustra e decadencia 
di Maracaibo t’e condicion di e 
edificionan di Gobierno. E teatro 
di Niños Cantores y Universidad 
Cecilio Acosta, mescos cu e Estadio 
Niños Cantores, tabata forma parti 
di un proyecto Catolico educativo 
maneha pa Pader Ocando Yamarte. 
Nan tabata dos hoya. 

E cas di mi suegra den e 
Urbanizacion La Paz, caminda mi 
señora a pasa su hubentud, ta keda 
mei-mei di nan dos. Bunita muebla 
cu masha bon acoustico, e teatro 
tabata sede di hopi graduacion 
di scol, evento cultural local y 
conciertonan di musiconan di tur 
parti di mundo y tabata compiti cu 
Teatro Bellas Artes y Teatro Baralt. 
E stadium tabatin asientonan 
comfortabel y limpi, e tereno di 
wega tabata cubri cu yerba natural. 
Hopi campeonato regional y 
internacional di baseball a tuma 
lugar aki. 

Nos peloteronan di Aruba tambe a 
yega di competi aki. Pa varios aña, 
studiantenan cu tabata participa 
den e academia di Festival Nuevo 
Mundo tabata hospeda den e 
kambernan di deportista di e 
stadium. 

Despues cu e Diocese Catolico 
a pasa e propiedadnan aki 
pa Gobierno, nan a cay den 
decadencia y awor ta un berguensa 
djies pa wak nan. 

Ora cu nos a yega cas di mi suegra 
nos mester a sali mes ora di e auto 
y drenta cas na careda, pasobra 


tur hende tin un miedo panico 
pa atracadornan. E miedo ta bon 
funda! 

Ta hopi hende a wordo atraca 
y secuestra na Maracaibo den 
e ultimo añanan. Nos tambe lo 
ta biba cu sustu den curpa si 
criminalidad na Aruba tabata mes 
halto. Por ehempel, si aña pasa na 
Aruba tabatin e mes criminalidad 
cu Venezuela, nos lo a sufri mas di 
90 homicidio! 

Mi cuña a cuminsa traha algun 
sandwich pa nos cu keeshi cu ham 
cu el a logra cumpra na un prijs 
exhorbitante. Mi a nota cu e tabata 
hunta e pan cu mayones y m’a bis’e 
cu mi ta prefera manteca. 

“Sorry, tabatin manteca, pero mi 
no tabatin nada pa pone aden. 
Awor e cumprado mester trece 
su mes un recipiente, pasobra 
fabrica no tin papel pa lora e 
baranan di manteca; e pakinan di 
carton pa yena e baranan a caba y 
fabrica ta entrega e manteca na e 
rebendedornan den emchi grandi 
di plastic”. 

Mirando con e Venezolanonan ta 
cumpra bulto di papel di WC na 
Aruba mi tabata sa cu e scarsedad 
di papel di WC a bira pio den e 
ultimo 5 lunanan, pero mi no 
a realisa cu ta tur producto di 
papel a bira scars. E anecdota 
di manteca a recorda mi y ora 
mi a bay busca mi corantnan 
faborito na Maracaibo, La Verdad 
y Panorama, e scarsedad di papel a 
registra den mi celebro pa semper. 
Panorama, un tempo e icono di 
periodismo, no solamente na 
Maracaibo, pero na henter parti 
west di Venezuela, awe tabata 
consisti di apenas 14 pagina y 
La Verdad tabatin menos ainda, 
solamente 10 pagina. Y mi ta 
tende cu e suplementonan di 
diadomingo a wordo elimina. 

Na un oficina di Gobierno nacional 


clientenan mester cumpra e papel 
cu nan ta uza, y tur papel cu un 
ambtenaar uza mester wordo uza 
tur dos banda. 

Mi cuña tambe a conta nos di 
un homber cu tabata cana cu un 
paki grandi cu carni frescu den 
su brasanan. E carni, djis lora 
den corant, tabata drip sanger 
y un paranda di cacho tabata 
sigui e homber. El a splica cu n’e 
carniceria e saconan a caba. 

Prome cu nos a biaha nos a pidi 
un amigo cumpra algun bolivar pa 
nos. Ora cu el a saca un bonchi di 
biyechi blauw di casi tres pulgada 
diki, mi a spanta. Mi no tabata kier 
tanto placa asina den nos kamber. 
“Clyde”, el a bisa mi, “e man di 
lechuga cu bo ta mira aki, ta djies 
dies dolar”. Despues mi a corda 
cu na augustus tambe mi tabatin 
e problema di digeri e hecho cu un 
biyechi di 100 bolivar tabata bal 
solamente 25 cen di Aruba riba 
mercado paralelo. Awor e balor 
ta menos cu 17 cen! 

E devaluacion di e “Bolivar Fuerte” 
desde augustus a haci cu awor 
nos mester cana cu bonchi 42 
porciento mas diki! 

Pero pa biyechi di 100 bolivar tambe 
tin scarsedad y e denominacion 
mas grandi cu mi por a haya 
tabata di 50 bolivar, asina ta cu 
e bonchi di biyechi ta hopi mas 
diki. Un amigo profesor na un 
universidad a pone e devaluacion 
den un prespectivo personal y 
deprimiente: “N’e cambio paralelo, 
locual ta disponibel na pueblo, mi 
salario como profesor awor ta 
ekivalente na dies rol di papel di 
WC. 

Y si esaki no ta suficiente tristu”, 
el a sigui bisa, “tin amigo cu ta 
chercha mi comentando cu tal bes 
mi no ta bal mas.” 

Diasabra tabatin e bautiso di 
un sobrina di mi señora n’e 

famoso Basilica de La Virgen de 
Chiquinquirá. Mi a pasa hopi 
biaha dilanti di e catedral geel cu 
su torennan precioso, per nunca 
mi a conoce paden di e misa. 
Actualmente e Basilica ta haya un 
restauracion despues di hopi aña, 
pero su splendor mahestuoso ta 
bisto. Aunke mi no ta Catolico, mi a 
yega di bishita hopi iglesia famoso 
na diferente parti di mundo y mi 
mester bisa cu e Basilica de La 
Chinita no tin nada di pidi ningun. 
E ta imponente! 

Cu excepcion di e Mexicanonan cu 
ta adora Virgen de Guadaloupe, mi 
no ta kere cu tin un otro pueblo na 
Merca Latino cu tin un adoracion 
ferviente pa nan patrona manera 
e Zulianonan tin pa nan “La 
Chinita”, Virgen de Chinquiquirá. 


Tanten cu e servicio di bautismo 
tabata tuma lugar dilanti di e altar, 
centenares di devoto tabata drenta 
na banda robes di e iglesia y cana 
tras di e altar bay resa dilanti di e 
tabla original caminda e imagen 
di e Santo a keda graba tempo cu 
el a haci su aparicion. 

Algun restaurant a descubri con 
por evita e scarsedad di cuminda. 
Diadomingo e pareha cu a casa 
na augustus a hiba nos come n’e 
restaurant Rias del Lago na Santa 
Rita, e otro banda di Lago di 
Maracaibo. Nos por a scoge di un 
menu cu tabatin mas di cincuenta 
plato, mayoria cuminda di lama, 
pero tabatin tambe plato di carni 
di baca, di porco y di galiña. Nan 
secreto? Quien sabe! 

Despues di e almuerso nos a bay 


Hospital El Rosario na Cabimas 
caminda un omo di mi señora 
tabata interna. Tio Hugo tabatin 
un accidente drechando su truck 
casi un siman pasa y e weso grandi 
di su pia drechi a kibra na werki, 
pero dokter no por a oper’e pasobra 
e hospital no tabatin tur material y 
remedi p’e operacion. 

E famia mes mester a busca 
na boticanan y otro hospital y 
clinicanan den becindario. Por 
lo menos, e ta haya cuminda na 
El Rosario. Hopi otro hospital a 
stop di sirbi cuminda, pasobra 
t’asina dificil pa haya co’i come na 
tiendanan. 

N’e entrada di hospital nos a 
topa un cantidad grandi di hende 
hoben tristu y rabia cu tabata 
parce bandanan di mundo baho. 


E siguiente dia nos a lesa di e 
matamento cu a tuma lugar den e 
stadium di Cabimas. Nos tabatin 
suerte cu e bandanan no a dicidi 
di cuminsa nan guera net ora nos 
tabat’ey 

Pa desayuno dialuna mainta nos 
a bishita e restaurant di Hotel 
Kristoff, hopi conoci aki na Aruba. 
Mescos cu na Rias del Lago, aya 
tampoco tabatin scarsedad. 

E bufet tabata ofrece te hasta 
“carne mechada”, algo cu ni na 
Hotel Maruma nos a haya na 
augustus. Nan presentacion di 
manteca den un bowl grandi 
a confirma loke mi cuña a bisa 
nos dos dia prome; pa cumpra 
manteca e cliente mester trese su 
propio recipiente. Esaki tabatabal 
te hasta pa Hotel Kristoff tambe. 
clydeharms @yahoo. com 



E Teatro Niños Cantores y Cecilio Acosta. 
Simbolo di decadencia di tur cos cu tabata den 
man priva y awor ta den man di Gobierno. Nota 
e monton di sushi riba acero. 

Foto 15-02-2016 Milagro Harms 


Decadencia y Ironia. Monton grandi di sushi 
den Avenida 8 bou di un exhortacion di 
Alcaldesa Eveling Rosales pa mantene e ciudad 
limpi. 

Foto 15-02-2016 Milagro Harms 


Avenida Las Delicias, un tempo e centro di 
negoshi di auto, taira, bateria y parts di tur 
marca awor ta manera un cementerio. Cu 
excepcion di un distribuidor, tur ta bashi. 
No tin auto, no tin taira, no tin bateria, no 
tin parts. NO HAY. E unico excepcion t’esun 
supuestamente di e ruman di e defunto 
president Hugo Chavez. Un casualidad? 

Foto 14-02-2016 di e autor 



Lechuga Venezolano. 400 biyechi berde di 50 
“Bs.Fuerte” tin un balor di menos di 10 dolar 
na cambio paralelo. 

Foto 13-02-2016 Milagro Harms 


Devotonan constantemente ta drenta Basilica 
di La Virgen de Chinquinquirá pa haci orasion 
dilanti di e tabla original caminda e imagen 
di e Santo a keda graba tempo cu el a haci su 
aparicion. 

Foto 14-02-2016 di e autor 


Menu di lunch na Rias del Lago na Santa Rita 
(e otro banda di e Lago di Maracaibo), ta ofrece 
mas di 50 plato di cuminda di lama, di galiña, 
porco y baca. Aki no tin scarsedad di nada. 
Foto 15-02-2016 di e autor 














20 


AWEMainta Diamars, 23 Februari 2016 


Poniendo presion pa atendé 
situacionnan di crisis 

Prensa por 
hunga papel 
importante 

Di acuerdo cu Aldrich Croes 

KRALENDIJK Den un presentacion cu 
Aldrich Croes, periodista y specialista den 
materia di comunicacion, a tene diabiérné 
den e conferencia: ‘Communicatie - Kracht 
van het Koninkrijk’, el a mustra cu prensa por 
hunga un ról importante den pone presion pa 
logra cu mandatarionan di un pais óf isla ta 
tuma accion den un situacion di crisis, óf cu ta 
menasá di bira crisis. El a papia riba un serie 
di krimen, atraco armá, kiebro y ladronicia, 
bendemento di droga, den e zona di hotélnan 
grandi na Aruba. 

Aldrich Croes, Director di su mes compania 
ECA Communication Group N.V., a trece 


dilanti cu despues cu e emisora na cua 
e ta traha, hunto cu otro medionan 
di comunicacion, a exponé un trénd 
creciente di crimen den e zona di 
hotél na Aruba, nan a spera cu algo lo 
a sosodé pa frena e desaroyo aki. Pero 
pa loke ta trata e situacion den e zona 
hotelero di Aruba, prensa Arubiano 
a cuminsá pone presion. Debi n’e 
presion aki Gobiérno a anunciá un 
reunion pa atendé e asunto aki, pero 
na un manera misterioso a cancelá e 
reunion aki.Aldrich Croes a referi na 
con autoridadnan di Miami a reaccioná 
riba incidentenan di crimen den cua 
turistanan tabata enbolbi den e ciudad aki. 
Miami tambe ta un destinacion turistico 
conoci y popular mescos cu Aruba. Nan no a 
ignorá e problema, nan no a trata na sconde e 
problema, sino a reaccioná den forma efectivo 
pa limitá mas tanto posibel e daño pa turismo. 

“Na Aruba nos a constatá, despues di exponé 
e crimennan den e área di hotél den prensa 
Arubiano, cu nos Minister di Turismo tabata 
sa di e trénd y tabata preocupá, pero su colega 
Minister di Hustisia no a reconocé e trénd. 
Partnernan den sector di turismo a pidi 
reunion. ATA, e autoridad di turismo di Aruba, 
a puntra na unda e cámaranan ta den e zona di 


hotél? AHATA, e asociacion di hotél y turismo, 
a puntra na unda presencia di Polis ta den 
e área, manera a priminti, p’asina preveni e 
crimennan aki”, Aldrich Groes a bisa. 

E actitud di Minister Dowers di Hustisia a 
provocá hopi crftica y atake di prensa riba su 
maneho. E Minister a reaccioná pa medio di 
un entrevista selectivo na un periodista amigo. 
E Minister ta bira defensivo y ta atacá prensa. 
Tambe e ta dal bék miembronan di Parlamento 
cu a criticá su maneho.“Pero mientrastanto e 
crimennan a sigui tuma lugar den e zona di 
hotél. 

Dia 20 di séptémber aña pasá ta tuma lugar un 
atraco armá na un joyeria situá den e zona di 
hotél. Un crimen cometi den ‘prime-time’, pues 
cu hopi hende presente n’e sitio. Nos di prensa 
a sigui exponé e trénd di crimen, e silencio, e 
falta di accion, e consecuencianan pa publico 
y bishitante. A bin entrevista cu Minister di 
Turismo, cu Presidente di AHATA y lidernan 
sindical. Director di ATA a admiti cu e tipo di 
crimennan aki ta afectá turismo. 

El a referi na publicacionnan negativo riba 
Tripadvisor. Finalmente mi a haña minister 
di hustisia den mi programa di radio. Tabata 
un entrevista tóf. Mi a bis’é cu mi no tin nada 
personal contra dje, pero contra su maneho.” 


Cicely van 
der Dijs 
su bida a 
cambia pa 
semper 


WILLEMSTAD - E partner di 
Gerrit Schotte, señora Cicely van 
der Dijs na final di tratamento di e 
caso penal contra su persona y su 
partner Gerrit Schottte, tambe a 
hiba un discurso den sala di Corte. 
E señora aki su bos a zona 


emosional, pero 
a sa di dominá su 
emosionnan y no a 
cay ningun so den 
yoramento. 

Van der Dijs a pinta 
e circunstancia cu el 
a pasa aden y loke 
a surgi den su cas 
dia 9 di decémber 
2013 djis despues 
di e momento cu 
autoridadnan a bati 
na su porta. 

Den liñanan grandi 
el a bay bék te n’e momento di 
su propio detencion y loke nan a 
sosodé despues. 

E zonido di batimento riba porta, 
siguf p’e grito: “Habri, ta Polis”. 

Van der Dijs a bisa cu nunca mas 


e lo no por lubidá imágennan cu a 
bin padilanti y cu a tipificá cierto 
suseso cu a causa un impacto 
sumamente profundo den su bida. 
Ainda cualkier batimento duro 
riba su porta di cas ta lanta 
sintimentonan di un enorme 
ansha. 

Ta dificil y lo dura hopi p’e por 
pone tur e cosnan aki un banda, 
anto t’asina cu su bida a cambia 
pa semper. 

E awor sin duda a bira un hende 
duro, cu ménos tolerancia. Van 
der Dijs a conta mas aleu di e 
incidente con promé cu Gerrit 
Schotte sali cas pa un entrevista 
cu mester a tuma lugar na CBA- 
television den e edifisio di WTC, 
ya na radio Z’86 a mencioná cu a 
detené Gerrit Schotte. 


E acusado Cicely van der Dijs a 
bisa di tin hopi bérguenza p’e 
momento cu el a confrontá cu 
cara di su tata, miéntras bisti na 
paña di kaki, manera ta normal cu 
detenidonan. 

E cara di su tata na Stadhuis e ta 
córda. 

Pero Cicely van der Dijs durante 
su discurso dilanti di Huez a sigui 
mustra cu e lo tene su mes duro 
pa su yiu muher, pa su mayornan 
y p’e funcion cu e ta ocupá como 
dirigente di un empresa caminda 
mas di 100 persona ta empleá. 
Pero tambe pa su partner Gerrit 
Schotte, kende tambe ta dilanti 
di Huez. 

Finalmente Cicely van der Dijs a 
hisa su cara mira Huez, expresando 
e deseo di un veredicto husto. 

Aldrich Croes: 

Aruba a siña 
hepi for di crisis 
di Holloway 



KRALENDIJK “E caso di desaparicion di 
Natalee Holloway sin duda tabatin un impacto 
grandi na Aruba. 

Djis despues cu el a pérdé su buelo di regreso pa 
Merca, su mama y tata di criansa a yega Aruba 
y e caso aki a haña un caracter internacional. 
Reporteronan for di rónd mundo, pero 
principalmente for di Merca, a basha bin 
Aruba. Dentro di un par di dia Aruba a cuminsá 
mira equiponan di television cu nunca a yega 
mira riba e isla.” 

Esaki periodista y experto di comunicacion 
a bisa den un conferencia organisá pa RCN 
diahuebs y diabiérné. 

E tópiko tabata comunicacion: ‘Communicatie 
- Kracht van het Koninkrijk’. 

Dia 30 di mei 2005 Natalee Holloway a 
disparcé durante su vakansi na Aruba. 


Segun Aldrich Croes, e caso di desaparicion 
di Natalee Holloway a cue Aruba di sorpresa. 
“Tabatin problema pa comunicá cu prensa. 
Ningun hende kier a risca pa papia cu prensa. 
Fiscal no kier a papia, Polis no kier a papia. 
Mientrastanto un ehército di prensa tabata 
pidiendo y sperando riba informacion di e caso. 
ATA, e autoridad di turismo di Aruba, a pidi 
Croes pa^mda duna informacion den e afaire aki. 
Esaki mirando cu e desaparicion di Holloway a 
pone cu djis despues cancelacionnan di turista 
pa Aruba a cuminsá baha. Avionnan tabata 
yega Aruba mitar yen. 

Nos no tabata prepará pa atendé un crisis di e 
embergadura aki. Nos no tabatin e experiencia 
pa deal cu e crisis aki”, Aldrich Croes a bisa. 
Aruba a siña sinembargo hopi for di e crisis 
di Holloway. Aruba a siña cu e mester ta 
sumamente bon prepará. Bo mester spera loke 


ta inesperabel. 

Bo mester tin un team profesional pa traha 
‘full time’ pa comunicá cu prensa. Mester tin 
palabracion ken ta papia y ken ta bisa kico. 
Tambe mester tene diferente biaha pa aña un 
‘Crisis Management Training’. 

Croes: “Nos mester ta proactivo den prevencion, 
anticipá diferente menasa y senario. Mester 
educá pohticonan riba e necesidad di un cambio 
di mentalidad y bon cultura di comunicacion 
den situacionnan di crisis.” 

Na opinion di Aldrich Croes, ta necesario 
pa como un destinacion turistico di e taya 
di Aruba, bo tin un bon red internacional di 
prensa. 

Bo mester tin un lista actualisá cu nan 
numbernan di telefon y adrésnan di e-mail. 


Oehlers ta 'out'. 

Huge Lew Jen 
Tai ta keda ceme 
General Manager di 
TeleCurafae 


WILLEMSTAD - Manera ta conoci, 
TeleCuraçao pa algun tempo caba tabata 
operá bou di mando di dos General 
Manager, sr. Hugo Lew Jen Tai y sr. Renny 
Oehlers, cada un cu nan propio área di 
responsabilidad. 

Entrante 20 di januari ultimo, sr. Hugo 
Lew Jen Tai a keda como e unico General 
Manager di TeleCuraçao y sr. Renny 
Oehlers a asumi un otro funcion den UTS. 

Futuro di TeleCuraçao 

Durante e ultimo añanan tabatin hopi 
discusion tocante e futuro di TeleCuraçao, 


esta si e planta lo keda operá bou di UTS 
como compania “madre” óf si e lo bay cay 
bou di Gobiérno di Córsou. 

Gobiérnu di Kórsou, como e accionista 
mayoritario di UTS, ainda no a tuma un 
decision tocante kico e ke bay haci cu 
Telecuraçao. 

Mientrastanto cu no tin un decision 
final tocante e futuro di Telecuraçao, 
UTS, como e compania “madre”, lo keda 
carga responsabilidad di operacion di 
TeleCuraçao y lo percurá pa sigui halsa 
calidad di nos planta di television. 


Which 

would yeu 
rather 

By: Roland Peterson 

The King opened the speech with:”We” 
the people have listened. 

The chairperson closed parliament with: 
“We” the people have spoken. 

The Politician stated that we have to 
listen to; “We”the people, because what 
they 

Say is the word of God. 

Little Piggy the pig bawled: “We”, “We”, 
”We” all the way to the slaughterhouse. 

Comentario 

Drepout 

doctor 

heneris 

causa 

WILLEMSTAD - Si ta na Merca a tene e 
proceso penal contra e lider politico di 
MFK, indudablemente autor di e columna 
y programa: “That was the week that 
was” lo usa e proceso como ‘highlight’ di 
su programa compañá pa un comentario 
devastador pa ilustrá con te na ultimo 
momento Gerrit Schotte a purba engañá 
Huez cu a dirigi e caso y su inumerabel 
delitonan financiero cu el a kometé. 

E problema di Gerrit Schotte ta cu e no por 
distingui e liña fini entre realidad y fantasia 
y durante un actuacion digno di un ganador 
di Oscar, a purba convencé Huez cu ‘deep 
down’ e no ta un persona malo. 

Loke e ta lubidá ta cu su accionnan malvado 
a causa hopi daño material y emosional 
no solamente contra profesionalnan 
individual, pero contra e colectividad aki 
den su totalidad pe manera cu e kier a 
converti e aparato gubernamental den un 
instrumento na beneficio di ‘Friends and 
Family’. 

Logico cu no te só a logra causa e daño 
aki, pasobra e tabatin compinchinan cu 
a join the bandwagon pa saca probecho 
personal riba custia di pueblo. 

Diabierne ultimo el a drama lágrima 
di kokodrilo dilanti Huez, pero masha 
tempo caba el a lubidá e pena cu el a causa 
den casnan di famia manera e éx Director 
di VNA, éx gerentenan di Aqualectra y su 
persecucion tenas di Presidente di Banco 
Central. 

El a lubidá con el a hiba un campaña di 
difamacion contra éx Gerente General di 
Aqualectra y su coleganan den gerencia y 
con el a organisá un conferencia di prensa 
en cadena pa supuestamente para zwai 
cu un documento personal ilegalmente 
obteni pa un éx funcionario di un banco 


local y kende despues a keda premiá 
cu un funcion halto na un instituto 
di Gobierno. Riba custia di pueblo 
naturalmente.... 

Schotte a lubidá con hunto cu otro 
descarado cu ni sa conta, pero a bira 
Minister di Finansa a purba doblegá 
Presidente di Banco Central den su 
despacho den Fórti, pero no a conta 
cu e fortalesa di caracter di Emsley 
Tromp. 

Otronan el a logra kap nan pia, pero e 
plato cu el a mira den Emsley Tromp a 
resultá demasiado grandi pe te cu el a 
cometé suicidio politico proclamando 
un auto-gólpi di estado. 

Su situacion t’asina desesperá cu ni su 
abogado no por a bin cu argumento pa 
refutá e cargonan cu Fiscal a presentá y 
a preferá di utilisá e proceso como foro 
pa baha su rabia y frustracion Hulanda 
y Hulandesnan y contra mandatario y 
funcionarionan cu reportadamente ta balia 
riba son di Hulanda. 

E comentario aki no ta pa tira salu den 
herida, pero Gerrit Schotte mester realisá 
cu un dia e mester stóp cu e barbaridadnan 
cu el a bin ta cometé for di su adolesencia. 

Cu cara yorá el a konta Huez diabierne cu ta 
divorcio di su mayornan a causa cu el a bira 
un dropout, pero a lubidá di bisa cu bida na 
Córsou a ofrecé asina tanto oportunidad cu 
di dropout el a bira Doctor Honoris Causa! 
Y riba su pagina di Linked-In, e biografia 
cu el a skirbi di su mes ta conta un historia 
totalmente diferente. 


E Gerrit Schotte cu a para yora dilanti 
Huezyculpasu mayomanp’e desgracia cu 
e ta den ta diferentefor di esun cu a calificá 
sumescomo atayoungageGerritwas 
blessed with an incredible energy and drive 
{and that} both parents supported him 
and encouraged him to excel at whatever 
he wouldfocus on.... 

Su palabranan: “These qualities still 
personify GerritF. Schotte”. 


Di otro banda tin speransa pa Schotte: 
E no ta promé ni lo ta ultimo politico of 
mandatario cu ta cay preso, pasobra den 
pasado tambe varios di nos politiconan a 
paga pa nan abuso y crimennan financiero. 
Solamente ta di spera cu realmente lo e siña 
su lés for di e experencia aki. 


CTB ta regalá 
pareha 
estadia di 
5 anochi pa 
Cbrsou den 
programa di 
Steve Harvey 

WILLEMSTAD - E conocido cómico, 
figura publico y presentador di television 
Mericano, Steve Harvey, (e mesun cu a 
pega barco tamaño di Karel Doorman 
na final di e concurso di Miss Universe 
recientemente: red) durante di e ultimo 
añanan a posicioná su mes den tóp di 
programanan di television. 

Recientemente durante di un edicion di 
‘Steve Harvey Show’, Oficina di Turismo 
di Córsou (CTB) a regalá ‘Jackie y Matt’ 
un estadia pa Córsou. E fragmento ‘Their 
Love Brought Back His Memory’ di e 
show di Steve Harvey a causa un impacto 
grandi, contando e testimonio di un pareha 
recien casa cu nan bida a cambia por 
completo, na momento cu Matt a pérdé su 
memoria a consecuencia di un accidente 
automobilfstico. 

Danki n’e amor grandi di Jackie, Matt a 
logra haña su memoria bék. Nunca nan 
tabatin oportunidad di bay un luna di miel. 
Na final di e entrevista Steve Harvey a 
sorprendé e pareha cu un estadia di 5 
anochi na Papagayo Beach Hotel, obsequio 
di CTB. 

E show tin un audiencia di aproximadamente 
2.6 miyon televidente tur dia, esaki mes 
tabata motibo suficiente p’e gana un Emmy 
Award na 2014 y 2015 den categoria 
“Outstanding Talk Show Informative”. 
Gran mayoria di su audiencia ta hende 
muher entre 25 y 54 aña di edad. 

Diariamente e damanan ta sintonisá 
Steve Harvey su programa. Su página 
www.steveharveytv.com tin un averahe 
di 1,155,250 views pa luna y 876,000 
bishitante mensual. CTB ta contento cu e 
cobertura cu Córsou a ricibi durante di e 
programa di Steve Harvey. 

Auto a bolter na 
altura di Santana 
na Paradera 


DIASABRA atardi pa 3.45 riba e 
caminda di Tamarijn net na altura 
di cas nr. 22 e auto Chevrolet Chevy 
A 60283 cu tabata bay direccion di 
Santana di Paradera. 

Dado momento e chofer a perde 
control den e bocht kita links di 
caminda dal den haraca y holter. 


Un par di biaha e chofer kende 
ta un homber a keda herida na 
schouder links y a casi perde dos 
dede na su man. Ambulance a 
yega n’e sito y a bay cu e chofer pa 
Hospital. E ocupante a sali ileso di e 
accidente aki. 



Promoviendo un bida mas saludabel 

Club Kibrahacha 60+ 
ta invita comunidad di 
Aruba pa un caminata 


CLUB KIBRAHACHA60+ taextende 
un cordial invitacion na henter comunidad 
di Aruba pa bin join nan caminata cu lo 
tuma luga diasabra dia 27 di februari 
2016, cuminsando for di 5’or di atardi. 
Lo cuminisa y finalisa na Club Kibrahacha 
60 +, Piedra Plat 23. 

Ruta ta Kibrahacha - crusada di Seroe 
Pita, despues crusada di Ayo bira bekbay 
Club Kibrahacha. 

Programa: 

4.00 PM - Inscripcion 

5.00 PM - Warm-up cu Dance-fit 

5.30 PM - Start caminata 

Na final lo tin awa y fruta y por gosa y los 
e pianan riha ritmo di “The Sunrise Trio”. 
Prijs ta AWG10,- cu t-shirt. Pa inscripcion 
of mas informacion por pasa na Club 
Kibrahacha 60+ na Piedra Plat 23, of 


yama na telefon 582-8159 / 588-3131. 

E caminata aki Cluh Kibrahacha 60+ ta 
organisando conhuntamente cu IBISA. 
Ta hopi importante pa nos hiba un 
bida saludabel. Movecion, comemento 
saludabel y un bida social activo ta forma 
parti integral di un bida saludabel y ta un 
scogencia cu nos tin di haci. 

Bo ta cla pa haci e scogencia aki? 

Club Kibrahacha 60+ ta encurasha tur 
persona pa ban move. Prepara bo keds 
of sapato special pa cana y bin inscribi bo 
mes. Forma grupo di famia of amistad, 
invita bo coleganan, pa conhuntamente 
nos traha riba un bida mas saludabel y 
dushi. 

E caminata aki ta wordu realisa cu ayudo 
di IBISA. Danki tambe na nos sponsornan 
El Louvre Witex cu Bop, Tropical Bottling 
Co. y Fruteria Virgilio. 



Diasabra 27 di februari 2016 
Ora: 5:00 p.m. 


*• S0+ 


CLUB KIBRAHACHA 60* 




JOINNOSFUNWAL 




Fecha: Diasabra 27 di februari 2016 
Orario: 5.00 p.m. 

Lugar: Cuminsa y finalisa na Club Klbrahacha, Piedra Plat 23 
Ruta: Kibrahacha-crusada di Seroe Pita, despues crusada 

di Ayo bira bek bai club Kibrahacha. 


Inscripcion club Kibrahacha 60+, Piedra Plat 23. dl dlaluna te 
cu dlabierna di 7.30 am - 3.00 pm y na IBiSA, Frankrljkstraat #1, Oranjestad. 
Prijs: awg 10.00 cu t-shirt 

PROGRAMMA * \ ^ 

4.00 p.m. inscribcion 

5.00 p.m. warm-up cu Dance-fit 

5.30 p.m. start caminata Ut I 911 

Na final lo tin refreshments C T I 


GETSERIOUS 

GETBOP 































Competencia a culmina cu un cook-off na ALNO EuroKitchen 

Ganadora di e Frico recipe contest ta 

Jadieene Franken 


MANERA informa ayera caba, 
fin di siman ultimo, Jadieene 
Franken a impresiona hurado 
di e Frico Recipe Cook-Off cu su 
receta Frico Maasdam Blueberry 
Chicken, un receta creativo den 
cual el a incorpora e keshi Frico 
Maasdam y tambe manteca Frico. 
El a crea e receta specialmente 
p’e participa den e Frico Recipe 
Contest y cu esaki Jadieene a logra 
bay cas cu e premio maximo 
balora na mas di Afl. 

3,500.00. 

E cook-off a 
wordo organisa 
como parti final 
di e “Make It 
With Frico-Recipe 
Contest” presenta 
pa Compra Ltd, 
distribuidor di 
keshi Frico na 
Aruba. 

Fordilunadidecember 
y pa un periodo di casi 6 siman un 
cantidad grandi di participante 


a upload nan receta traha cu 
keshi Frico via e website www. 
FricoRecipeContest.com. 
Despues di e prome 
fase hurado a 
delibera y 
scoge 3 


finalista, kendenan diasabra 
ultimo a enfrenta otro durante e 
Frico Recipe Cook-Off, 
unda nan mester 
a prepara 
n 




MAKEITWith 


'^ecipe^-.Jtest 


1 





receta live y presenta esaki na un 
panel di hurado. 

Un pabien tambe ta bay n’e otro 
2 finalista: Rufina Chayadi y 
su Pastel Frico Mix Special cu a 
tuma di dos lugar y Cadir Lampe 
cu su Frico Chicken Pie cu a bay 
cu tercer lugar. E Cook-Off a 
tuma luga na ALNO EuroKitchen 
Design, partner di e competencia 
y e lugar perfecto pa prepara e 
recetanan creativo cu a wordo 
presenta. 

Subi riba e pagina di Facebook di 
CompraLtd. pamiramas 
potret di e Cook- 
Off y check out 
e recetanan y 
keda pendiente 
pa e siguiente 
campaña di Keshi 
Fricoy otro marcanan 
distribui pa 
Compra Ltd. 

Diadomingo awor na Biblioteca Nacional Aruba: 

Concierto Dominical 
Donny Laclé cu un 
variacion unico di musica 
clasico te folklorico 


DIADOMINGO awor, dia 28 
di februari 2016, Fundacion pa 
Talento Musical Donny Laclé ta 
sigui cu su Concierto Dominical cu 
lo tuma lugar den sala di Biblioteca 
Nacional na George Madurostraat. 
Como cu ta bay renoba The French 
Steak House, organisadornan di 
e concierto a haya nan ta busca 
un lugar adecua p’e Concierto 
Dominical por sigui n’e manera cu 
el a tuma lugar durante 16 aña na 
Manchebo. 

Y di tur e opcionnan cu nos a 
haya Biblioteca t’esun cu a duna 
nos tur herment pa nos por sigui. 
Berdaderamente un tremendo 
cooperacion di parti di e directora 
y e demas trahadornan envolvi, 
cu realmente lo percura pa nos 


por sigui disfruta di nos Concierto 
Dominical manera di custumber. 
Naturalmente tur cambio tin su 
banda positivo y menos positivo. 
Mi ta referi e. o. n’e sonido cu ta 
hopi mihor na biblioteca y tambe 
e ekipo di sonido. 

Pero, como biblioteca no ta un 
restaurant nan no tin un sistema 
di swipe. Kiermen cu si durante e 
concierto e boca te seca y e stoma 
ta cuminsa gruña, tin posibilidad 
pa bebe y come algo, pero mester 
paga cu ticket, cu bo ta cumpra 
CASH ora bo yega biblioteca, 
prome cu e concierto cuminsa. 

Si bo a resta ticket despues di e 
concierto bo por cash nan cerca 
e cahera. 


Pues no por uza ni un debit- of ni 
creditcard pa paga! 

Nos tin dos grupo so cu ta priminti 
un mainta musical special. 

E prome presentacion ta na encargo 
di Livio Hermans kende lo toca dos 
piesa clasico riba piano pa honra 
diferente persona cu a dedica nan 
tempo y conocemento durante e 
16 añanan di Concierto Dominical 
Donny Laclé na Manchebo. 
Despues Livio lo compaña algun 
talento hoben, e. o. guitarista y 
cantante, kendenan lo presenta 
canticanan di Padu y Rufo Wever. 
Durante un pausa cortico nos ta 
pasa rond cu e “caha di glas” pa 
haci un donacion boluntario pa 
e fundacion por sigui yuda nos 
hobennan talentoso riba tereno 


di musica. 

Grupo Zjilea, bou guia di Chencho 
Kelly y diferente trahador di 
Biblioteca Nacional, no ta un 
grupo desconoci. Den pasado nan 
a ofrece un palet hopi varia di 
musica conoci y gusta y tur hende 
a canta y of balia cu nan. Nos ta 
sigur cu e biaha aki atrobe nan lo 
pone un tremendo ambiente na 
Biblioteca NacionalTa invita tur 
e bishitantenan fiel di Concierto 
Dominical y henter pueblo di 
Aruba pa ta presente dia 28 di 
februari. E concierto ta cuminsa 
exactamente ll’or di mainta y ta 
dura te mas o menos l’or di atardi. 

No lubida: Mester paga cash. 
Nos ta topa diadomingo! 


Caso ^BabeP ta 
warda awor riba 
veredicto di Huez 
mr. Irma Lips 


WILLEMSTAD - Mucho mas liher 
cu tur periodista presente den 
sala di Corte siman pasa por a 
calculá, e caso ‘Babel’, esta esun 
contra di Gerrit Schotte y Cicely 
van der Dijs, ya pa mas of ménos 
11.30 a yega na su punto final. 
Pa cuminsá t’asina cu Huez señora 
mr. Irma Lips diabierne tempran 


a duna oportunidad na Ministerio 
Publico den persona di Fiscalnan 
mr. Gert Rip y mr. Philomein van 
Logten pa presentá nan “repliek”, 
esta e reaccion riba e defensa di 
abogadonan. 

Apénas 45 minut tabata suficiente 
pa Ministerio Publico. Siman pasa 


nos a elaborá ampliamente riba e 
parti aki. 

Despues di esey a sigui cu e 
“dupliek” di parti di abogadonan 
mr. Eldon “Peppie” Sulvaran y 
mr. Paula Janssen, cu tampoco 
no a dura masha. E documento 
presentá no tabata mas cu 12 V 2 
página. 

E abogadonan a presentá un 
cuadro riba cua nan ta splica e 
relacion y colaboracion entre tur 
esnan cu lo ta envolvi den e caso 
contra Gerrit Schotte y Cicely van 
der Dijs. 

E abogadonan a ripiti nan 
ponencia cu aki ta trata di un 
cómplót dirigi contra di Gerrit 
Schotte y maluso di poder pa caba 
u e carera polftico di Schotte, 
anto ta acentuá faltamento cu e 


principionan di un bon proceso. 
Un biaha mas abogado Sulvaran a 
argumentá cu Francesco Corallo 
no tabatin nada di haber cu 
pohtica di Córsou, e no a wórdo 
privilegiá, anto e hecho cu su 
ayudante Rudolph Baetsen, a 
keda proponé pa un puesto den 
Banco Central di Sint Maarten y 
Corsou, a retirá di su mes. 

Tabata un retiro, maske Conseho 
di Minister mes a acept’é den 
e puesto ey caba, pero mester 
bisa tambe cu ta un Conseho 
di Minister cu tabata carga 
asignatura di Schotte. 

E abogado mas aleu a concentrá 
riba e fecha y motibonan pa 
cuminsá cu e investigacion, cu 
segun Ministerio Publico lo ta 
informacionnan cu a drenta for 

^ONE Aruba 
Crossfit 
Competition^ 
na Cas di 
Partido dia 
18 di maart 


CELEBRACION di 18 di maart di partido AVP semper ta conoci pa tin actividadnan 
diferente y hopi gusta pa pueblo di Aruba. 

E aña aki, organisadornan di e celebracion nacional a haya hopi peticion pa organisa 
un competencia di Crossfit na Aruba. 

E evento ta bay wordo yama, ‘ONE Aruba Crossfit Competition’ y ta priminti pa bira 
un atraccion nobo riba e dia special pa Aruba. 

Crossfit ta un tipo ehercicio fisico, tambe den cierto manera un filosofia di con 
pa ehercita y hopi conoci como un deporte competitivo y tin cantidad grandi di 
fanaticonan na Aruba. 

E ehercicionan di Crossfit ta incorpora elementonan di trainingnan di interval 
intensivo, hisamento di peso, gymnasia y un cantidad di ehercicio mas. 

‘ONE Aruba Crossfit Competition’ ta bay tin diferente nivel di competencia, for di 
beginners (sin experiencia) te na Masters. 

E organisadornan ta splica cu ta bay tin premionan special pa ganadornan y 
fanaticonan mester keda pendiente e dianan nos dilanti caminda ta bay duna mas 
informacion den medionan di prensa. 


EcoTec Stealers ta sigui 
defende su titule den 
division Passareiia 


FOR DI Valeska Milton, Secretaria Geneal 
di Aruba Basketball Bond, nos a haya e 
resultadonan di e 2 delaster weekendnan 
tras di lomba cu nos top scorers nan pa cada 
un di e wega nan. 

Keda pediente ya cu nan play off nan lo 
cuminsa dentro di 2 siman. 

E weganan tras di lomba tabata tremendo 
wega. Caminda e team di Ecotech Stealers 
den e division di Passarella ta sigui defende 
nan titulo di campeon den e campeonato 


2015. 

E team di Banco di Caribe Impact den e 
division di Cadet tambe ta dunando tur di 
nan banda (sin niun wega perdi) p’asina 
por logra cu e titulo di campeon pa cu e 
campeonato aki. 

Play-off nan ta cuminsa dentro di 2 siman. 
E weganan den e 2 divisionnan aki lo ta bay 
ta hopi hot. 

Fanaticonan keda follow ABB riba facebook 
y tambe den AWEMainta p’e schedule di 
play-offs. 

"Lagrinna y flornan por seca, pero su recuerdonan y tur 
loke e la hasi y significa pa nos lo keda graba pa semper 
den nos mente y curazon."Serca Dios mi alma ta na 
paz, ta dj'E mi salbacion ta bini". 

Salmo62:1 


Cu inmenso tristeza na nos curason pero agradecido pa 
su stimacion y tur loke e la significa pa nos durante su 
bida, nos ta participa fayecimento di: 



5r. Carlos Eliecer Martinez-Granados 

*15-07-1940-+21-02-2016 


Acto di entiero lo wordo anuncia despues 

^ONE Aruba 
Crossfit 
Competition^ 
na Cas di 
Partido dia 
18 di maart 


CELEBRACION di 18 di maart di partido AVP semper ta conoci pa tin actividadnan 
diferente y hopi gusta pa pueblo di Aruba. 

E aña aki, organisadornan di e celebracion nacional a haya hopi peticion pa organisa 
un competencia di Crossfit na Aruba. 

E evento ta bay wordo yama, ‘ONE Aruba Crossfit Competition’ y ta priminti pa bira 
un atraccion nobo riba e dia special pa Aruba. 

Crossfit ta un tipo ehercicio fisico, tambe den cierto manera un filosofia di con 
pa ehercita y hopi conoci como un deporte competitivo y tin cantidad grandi di 
fanaticonan na Aruba. 

E ehercicionan di Crossfit ta incorpora elementonan di trainingnan di interval 
intensivo, hisamento di peso, gymnasia y un cantidad di ehercicio mas. 

‘ONE Aruba Crossfit Competition’ ta bay tin diferente nivel di competencia, for di 
beginners (sin experiencia) te na Masters. 

E organisadornan ta splica cu ta bay tin premionan special pa ganadornan y 
fanaticonan mester keda pendiente e dianan nos dilanti caminda ta bay duna mas 
informacion den medionan di prensa. 


EcoTec Stealers ta sigui 
defende su titule den 
division Passareiia 


FOR DI Valeska Milton, Secretaria Geneal 
di Aruba Basketball Bond, nos a haya e 
resultadonan di e 2 delaster weekendnan 
tras di lomba cu nos top scorers nan pa cada 
un di e wega nan. 

Keda pediente ya cu nan play off nan lo 
cuminsa dentro di 2 siman. 

E weganan tras di lomba tabata tremendo 
wega. Caminda e team di Ecotech Stealers 
den e division di Passarella ta sigui defende 
nan titulo di campeon den e campeonato 


2015. 

E team di Banco di Caribe Impact den e 
division di Cadet tambe ta dunando tur di 
nan banda (sin niun wega perdi) p’asina 
por logra cu e titulo di campeon pa cu e 
campeonato aki. 

Play-off nan ta cuminsa dentro di 2 siman. 
E weganan den e 2 divisionnan aki lo ta bay 
ta hopi hot. 

Fanaticonan keda follow ABB riba facebook 
y tambe den AWEMainta p’e schedule di 
play-offs. 

"Lagrinna y flornan por seca, pero su recuerdonan y tur 
loke e la hasi y significa pa nos lo keda graba pa semper 
den nos mente y curazon."Serca Dios mi alma ta na 
paz, ta dj'E mi salbacion ta bini". 

Salmo62:1 


Cu inmenso tristeza na nos curason pero agradecido pa 
su stimacion y tur loke e la significa pa nos durante su 
bida, nos ta participa fayecimento di: 



5r. Carlos Eliecer Martinez-Granados 

*15-07-1940-+21-02-2016 


Acto di entiero lo wordo anuncia despues 

"Dios ta amor.... y amor ta Dios, 

Maske mi no ta na e mundo aki mas, 
tur dia lo mi ta banda di boso curazon, 

Mi ta alaba bo Dios pa tur bo obranan". 

Salmo 33 

Cu tristesa na nos curason nos ta anuncia fayecimento 
di: 



Antolin Jozef Junior Webb 

Mihor conoci como " Junior" 

*28-12-1966-t21-02-2016 


Acto di entiero lo wordo anuncia despues. 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu honda pena nos ta anuncia fayecimento di: 



Catharina Zita Loefstok-Henriquez 

*27-04-1926 -120-02-2016 


Acto di entiero lo wordo anuncia despues. 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu tristesa na nos curazon y agradecido pa tur loke e la 
significa pa nos durante su bida, nos ta anuncia cu a bai 
sosega den brasa di Señor: 



Siguélly Davina Kock 

Mihor conoci como " Welly" 
*16mei 1981 
t19februari 2016 

Acto di entiero lo wordo anuncia despues. 



Gradicimento/ Invitacion 

Pa medio di esaki famia kier a gradici tur hende kende a 
mustra nan atencion durante e momentonan dificil di 
enfermedad, fayecimento y despedida di nos querida 
esposa, mama, abuela, ruman, tanta y cuña: 



Martina GeermanWerleman 

Mihor conoci como Ina of Mama Ina. 


Un inmenso gradicimento ta bai na: 

Dr. Willemsen y staff di oncologia, dr.Gerrit Croes, 
Pastoor Rey, Pastoor Spila, koor di Misa Inmaculada 
Concepcion, Aurora Funeral Home, Wilhelmina Kanker 
Fonds, Ricky y Omar Kock, Zulaika Geerman y tur famia 
y amistadesnan cu di un of otro forma a brinda nos e 
sosten durante e momentonan dificil. Boso sosten y 
atencion tabata un consuelo grandi pa nos. 

Alavez nos ta invita boso pa dos santo sacrificio di misa 
na Misa Inmaculada Concepcion na Santa Cruz. 
Dianan: diamars 23 februari pa 07:00 p.m. y diahuebs 
25 februari pa 07:00 p.m. 

Boso precencia lo ta altamente aprecia. 



Cumana #44 
E: royalfuneralhome@hotnriail.com 


Tel: 586 4444 / 733^2906 
/693-0857/731-5847 


Gradicimento/ Invitacion 

Pa medio di esaki famia kier a gradici tur hende kende a 
mustra nan atencion durante e 
momentonan dificil di enfermedad, fayecimento y 
despedida di nos querido esposo, tata, yiu 
ruman, omo, primo y amigo: 



Dr. Renald De Cuba 

Cirujano General, 

"R.E.N.E." 

Nos kier gradici tambe specialmente na coleganan y 
coleganan Specialista, na Edmund Harms Foundation y Pijn 
Kliniek, na Staff y Personal di H.O.H. y sala di Operashon, na 
Clinica General Surgery Center de Cuba N.V., na Pastoor Coby 
Henriquez, Koor di Lila & Jane, na Randall Croes, Vicente 
Tromp y Ruben Croes pa nan bunita canticanan tambe na 
Royal Funeral pa nan bon servicio. 

Boso sosten y atencion tabata un consuelo grandi. 
Alavez nos ta invita boso pa tres santo di Sacrificio di misa na 
Misa Sagrado Curason Savaneta 
Dianan: dialuna 22 februari pa 07:00 p.m., diahuebs 25 
februari pa 07:00 p.m. y diasabra 27 
februari pa 07:00 p.m. 

Boso precencia lo ta altamente aprecia. 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


The Lord is my shepard, I shall not want. 

He maketh me to lie down in green pastures; 

He leadeth me beside the still waters, 

He restoreth my soul. 

Psalm 23 

It is with great sadness that we announce the passing 
of our beloved 





Rolando Luisito Brooks 

*01-12-1955 +21-02-2016 
Date and time of funeral will be announced later. 

El a scucha mi bos for di su Palacio Celestial, mi grito di 
auxilio a yega na Su orea. Psalmo 18,6 

Cu inmenso tristeza na nos curazon nos ta participa 
fayecimento di: 



Hyacintho Tromp 

Miho conoci como Chin 
16mei 1928 - 18 februari 2016 


Na nomber di: 

Su esposa: NormaTromp-Henriquez 
Yiunan: MarianaTromp 

GlendaTromp 

Rumannan: Ana MariaTromp 
ServinioTromp 

Swa y cuñanan: Bicento y Betty Henriquez 
Jacento y Tina Geerman 
Ana MariaTromp-Koolman 
Bertha Velasquez 
Famia Velasquez na Venezuela 
Hose Henriquez y famia 
Johannes Henriquez y famia 
Primo y primanan y famia, sobrino y sobrinanan y famia, 
comer y compernan, ihanan. 

Su enfermeranan: Maria Dirksz y Lianny Wever 

Su barbero: Carlos Javier Ridderstaat 
Su amigo: Everaldo Werleman y famia 

Demas famianan:Tromp, Henriquez, Bermudez, Heyden, 
Semerel, Soemers, Ohab, Kamp. 

Tur bisiña, amigo(a)nan y conocirnan 

Si en caso den nos tristesa nos por a lubida algun famia, nos ta 
pidi nos mas sincero disculpa. 

Condolencia y entiero ta tuma luga diamars 23 februari 2016 
pa 10:30'or di mainta na misa St.Anna na Noord, despues lo 
sali pa Santana di Noord. E restonan mortal di"Chin"lota 
reposa for di 9'or di mainta den misa. 

Nos ta lamenta cu despues di entiero nos no por ricibi bishita 
di condolencia na cas. 























